text: 24 Kpɔ ɖa! Yehowa aɖi gbɔlo anyigba la, eye wòatsi fuflu.+Atrɔ anyigba la fe ŋkume abu anyi,+ eye wòaka edzinɔlawo ahlẽ.+2 Nu ɖeka tɔgbi adzɔ ɖe ame sia ame dzi:Dukɔ la kple nunɔla siaa,Dɔlaŋutsu anɔ abe efe afetɔ ene,Dɔlanyɔnu abe efe afenɔ ene,Nuflela abe nudzrala ene,Agbanatɔ abe agbanadola ene,Fetɔ abe fenyila ene.+3 Anyigba la aɖi gbɔlo keŋkeŋ;Woahae keŋkeŋ,+Elabena Yehowae gblɔ nya sia.4 Anyigba la le nu xam;*+ eye wòlé akpɔ̃.Anyigba la yrɔ sũu, eye edome le gbegblẽm.Dukɔ la fe ame ŋkutawo yrɔ sũu.5 Anyigba la dzi nɔlawo fo ɖi anyigba la,+Elabena wogblẽ seawo ɖi,+Wotrɔ ɖoɖoawo,+Eye wotu nubabla mavɔ* la.+6 Esia tae fifode le anyigba la ɖum,+Eye edzinɔlawo ɖi fɔ.Esia tae anyigba la dzi nɔlawo zu ʋɛ,Eye amegbetɔ ʋɛ aɖewo koe susɔ.+7 Wain yeye le nu xam,* wainka yrɔ sũu,+Eye ame siwo katã fe dzi kpɔa dzidzɔ la le hũ ɖem.+8 Axatsɛwo fe gbe viviwo nu tso;Aseyetsolawo fe hoowɔwɔ nu yi;Saŋkuwo fe gbe viviwo nu tso.+9 Womegadzia ha ɖe wain nono ŋu o,Eye aha muame le vevem le nu me na enolawo.10 Wogbã du si wogblẽ ɖi la;+Wotu xɔwo katã fe ʋɔtruwo, ame aɖeke mate ŋu age ɖe wo me o.11 Wole ɣli dom le kpɔdomeewo le wain dim.Dzidzɔkpɔkpɔwo katã nu yi;Vivisese bu le anyigba la dzi.+12 Du la zu afedo;Wogbã agbo la keŋkeŋ.+13 Elabena aleae wòanɔ le anyigba la dzi le dukɔwo dome:Abe ale si wofoa amiti ene,+Abe ale si wofɔa nu siwo susɔ, ne wainxaxa nu va yi ene.+14 Woakɔ wofe gbe dzi,Atso aseye.Woaɖe gbefã Yehowa fe gãnyenye tso fu gome.*+15 Esia tae woakafu Yehowa le kekelitsofe;*+Kple Yehowa, Israel fe Mawu la, fe ŋkɔ le fukpowo dzi.+16 Míese hafofo tso anyigba fe mlɔenu be:“Ŋutikɔkɔe* na Dzɔdzɔetɔ la!”+Gake megblɔ be: “Nye ya nu te ŋunye, nu te ŋunye belibeli!Baba nam! Alakpanuwɔlawo wɔa alakpanu;Alakpanuwɔlawo le alakpanuwɔwɔ dzi.”+17 Ŋɔdzi, ʋewo, kple mɔ̃wo le mi anyigbadzinɔlawo lalam.+18 Ame si ase ŋɔdzinu ŋkɔ ahasi la, age dze ʋe me,Eye ame si ado le ʋea me la, mɔ̃ aɖee.+Elabena woaʋu dzifowo fe tsigbowo nu,Eye anyigba fe agunuwo aʋuʋu.19 Anyigba la fe kpla;Woʋuʋu anyigba la;Anyigba la le ʋuʋum keɖekeɖe.+20 Anyigba la le ya mum sagasaga abe ahamula ene,Eye wòle nyenyem abe agbadɔ le ya nu ene.Efe dzidada do agba ɖe edzi.+Adze anyi, eye magafɔ o.21 Gbe ma gbe la, Yehowa atrɔ ɖe dzifoʋakɔ siwo le dziKple anyigbadzifia siwo le anyigba dzi la ŋu.22 Woafo wo nu fuAbe ale si wofoa gamenɔlawo nu fu ɖe do me ene,Eye woatu wo ɖe tomegaxɔ me;Eye woatrɔ susu ɖe wo ŋu le ŋkeke geɖewo megbe.23 Ɣleti si sɔ tegblẽe la fe mo tsi dãa,Eye ŋukpe lé ɣe si le keklẽm la,+Elabena aʋakɔwo fe Yehowa zu Fia+ le Zion To+ dzi kple YerusalemLe ŋutikɔkɔe me, le efe dukɔ la fe ametsitsiwo ŋkume.*+


c: text/html

text:
Kuɖa, September 21
Migagbɔ nu siwo woŋlɔ ɖi la ŋu o.—1 Kor. 4:6.
Yakobo kple Yohanes kpakple wo nɔ te ɖe Yesu ŋu bia tso esi be wòawɔ nane si Yehowa ɖeka koe kpɔ mɔ awɔ la ŋu kpɔ. Yesu mehe ɖe megbe o, egblɔ na wo enumake be ye Fofo si le dzifo la ɖeka koe ate ŋu atso nya me le ame si anɔ anyi ɖe yefe ɖusime alo miame le Fiaɖufea me la ŋu. (Mat. 20:20-23) Yesu ɖee fia be yenya afi si yefe ŋutetewo se ɖo. Ebɔbɔ eɖokui! Mewɔ naneke si Yehowa mebia tso esi be wòawɔ o la gbeɖe o. (Yoh. 12:49) Aleke míate ŋu asrɔ̃ fe kpɔɖeŋu nyui sia si Yesu ɖo ɖi na mí? Míesrɔ̃a ɖokuibɔbɔ fe kpɔɖeŋu si Yesu ɖo ɖi na mí la ne míewɔna ɖe Biblia fe aɖaŋuɖoɖo si dze le egbe fe mawunyakpukpuia me dzi. Eya ta, ne ame aɖe bia tso mía si be míaɖo aɖaŋu na ye la, míadi gbeɖe be míazi míawo ŋutɔwo míafe susuwo ɖe amea dzi o; nenema ke masɔ gbeɖe be míaɖo aɖaŋu nɛ evɔ míebu nya bliboa ŋu nyuie o. Ke boŋ, ele be míakpe ɖe eŋu wòade dzesi aɖaŋuɖoɖo siwo le Biblia me kple míafe Biblia-srɔ̃gbalẽwo me, siwo ate ŋu akpe ɖe eŋu. Ne míewɔnɛ alea la, eɖenɛ fiana be míelɔ̃ ɖe edzi be míenya nu sia nu o. Esia ɖenɛ fiana hã be míebɔbɔa mía ɖokui, elabena míetoa esia me ɖenɛ fiana be Yehowa fe aɖaŋuɖoɖowoe nye nyuitɔ ɣesiaɣi.—Nyaɖ. 15:3, 4. w20.08 11-12 ¶14-15
Yawoɖa, September 22
Mègawɔ ɖokuiwò ame dzɔdzɔe akpa o, eye mèganya nu wòagbɔ eme akpa hã o. Nu ka tae nàgblẽ ɖokuiwò dome?—Nyagb. 7:16.
Ne èkpɔe be ehiã be yeaɖo aɖaŋu na ye xɔlɔ̃ aɖe la, nu kawoe wòle be wòanɔ susu me na wò? Hafi nàte ɖe xɔ̃wòa ŋu la, bia ɖokuiwò be, ‘Ðe mewɔa ɖokuinye “ame dzɔdzɔe akpaa”?’ Ame si wɔa eɖokui ame dzɔdzɔe akpa la drɔ̃a ʋɔnu amewo ɖe eya ŋutɔ fe dzidzenuwo nu, ke menye ɖe Yehowa tɔ nu o, eye mekpɔa nublanui na ame hã o. Ne èdzro ɖokuiwò me vɔ eye nèkpɔe be ehiã kokoko be nàɖo aɖaŋu na xɔ̃wòa la, ke de dzesi nu si tututu nye kuxia, eye nàbia nya aɖewoe siwo ana wòakpɔ efe vodada adze sii. Kpɔ egbɔ be wò aɖaŋuɖoɖoawo tso Biblia me eye nàɖo ŋku edzi be menye wò dɔe wònye be nàdrɔ̃ ʋɔnu xɔ̃wòa o, ke boŋ nàkpe ɖe eŋu wòakpɔ ale si Yehowa bua nu si wɔm wòle la. (Rom. 14:10) Zã nunya si tso Mawu fe Nyaa me ne èle aɖaŋu ɖom na ame aɖe, eye nàsrɔ̃ Yesu fe nublanuikpɔkpɔ. (Lod. 3:5; Mat. 12:20) Nu ka tae? Elabena ale si míewɔa nu ɖe amewo ŋu la dzie Yehowa anɔ te ɖo awɔ nu ɖe mía ŋu.—Yak. 2:13. w20.11 21 ¶13
Fiɖa, September 23
Midzudzɔ ʋɔnudɔdrɔ̃ amewo le ale si wodzena le gotae la nu, ke boŋ midrɔ̃ ʋɔnu dzɔdzɔe.—Yoh. 7:24.
Ðe àdi be amewo nadrɔ̃ ʋɔnu wò le ŋutigbalẽ fe amadede si le ŋuwò, wò mo fe nɔnɔme, alo wò ametia fe nɔnɔme ta? Anɔ eme godoo be màdi o. Aleke gbegbe wòfaa akɔ na míi ye nye esi be míanyae be Yehowa medrɔ̃a ʋɔnu mí le nu si amegbetɔ fe ŋku kpɔna nu o! Le kpɔɖeŋu me, esime Samuel kpɔ Isai viŋutsuawo la, mekpɔ nu si Yehowa ya kpɔ o. Yehowa gblɔ na Samuel be Isai viŋutsuawo dometɔ ɖeka ava zu fia le Israel. Gake wo dometɔ kae wòanye? Esi Samuel kpɔ Isai viŋutsu tsitsitɔ si ŋkɔe nye Eliab la, egblɔ be, “Vavãe Yehowa fe amesiamina lae nye esi le eŋkume.” Eliab fe dzedzeme dze ame ŋu, eya ta, Samuel susu be eyae Yehowa atia be wòava zu fia. “Ke Yehowa gblɔ na Samuel be: ‘Mègakpɔ efe dzedzeme kple efe atsudzɔdzɔ o, elabena megbee.’” Nufiame kae le eme na mí? Yehowa gblɔ kpee be: “Nu si le dzedzem koe amegbetɔ kpɔna, ke Yehowa ya kpɔa keke dzi me ke.” (1 Sam. 16:1, 6, 7) Ele be míasrɔ̃ Yehowa le nuwɔwɔ kple mía nɔviwo me. w20.04 14 ¶1; 15 ¶3

robotstxt: allowed

filter: keep


text:
NU VEVI SIWO NANA ƑOMEWO KPƆA DZIDZƆ
Mɔfiamewo Na Ƒome Siwo Me Atikɔmeviwo Le
MARGARET, * SI LE AUSTRALIA, SI SI ATIKƆMEVIWO LE: ‘Ðeviawo dada gblɔ na wo be woagawɔ nya siwo magblɔ na wo la fe ɖeke dzi o, ne megblɔ na wo be, “Miɖo ŋku edzi miaklɔ nu me” teti gɔ̃ hã.’ Margaret kpɔe be nuwɔna ma gblẽ nu le yefe srɔ̃ɖeɖea ŋu.
Ƒome siwo me atikɔmeviwo le la doa go kuxi sesẽ siwo meɖea fu na fome bubuwo o le nuwɔwɔ kple ame siwo mele fomea me o me. * Zi geɖe la, ehiãna be dzila siwo si atikɔmeviwo le la nado ka kple dzila kemɛa le ɖeviawo sasrã kpɔ, hehenana wo kple wo dzi kpɔkpɔ me. Ate ŋu asesẽ na xɔlɔ̃wo kple fometɔwo hã be woadze ŋku ɖe fometɔ yeyeawo ŋu. Kpɔ ale si Biblia fe aɖaŋuɖoɖowo ate ŋu akpe ɖe wò fomea ŋu miakpɔ kuxi siawo gbɔe ɖa.
KUXI GBÃTƆ: NUWƆWƆ KPLE ÐEVIA DZILA KEMƐA
Judith si le Namibia, si si atikɔmeviwo le la gblɔ be: “Ðeviawo dada gblɔ na wo gbe ɖeka be wo fofo srɔ̃ yeyea ko menye, eye vi siwo míadzi la menye wo nɔviwo o. Efe nyawo te ɖe dzinye ŋutɔ, elabena melɔ̃ viawo abe nye ŋutɔ vinyewoe wonye ene.”
Ƒome ŋuti nunyalawo lɔ̃ ɖe edzi be ɖeviawo fe kadodo kple wo dzila kemɛa ate ŋu ahe kuxi sesẽwo vɛ ahade mama fomea me. Zi geɖe la, ɖeviawo dada kpakple wo fofo srɔ̃ dome koŋue kuxia nɔna. Nu kae ate ŋu akpe ɖe wo ŋu?
Kuxia gbɔkpɔnu: Ðo seɖofe siwo sɔ. Ne èdze agbagba be yeaxe mɔ na dzila kemɛa be wòagado ka aɖeke kple ɖeviawo o la, ate ŋu ate ɖe wo dzi. * Wɔfe vevi aɖe le ɖeviawo dzilawo, ame ‘siwo dzi wo’ la si woawɔ le ɖeviawo fe agbe me. (Lododowo 23:22, 25) Ke hã ne èɖea mɔ na dzila kemɛa wòdea nu wò fomea fe nyawo me fũu akpa la, esia ate ŋu aɖe fu na srɔ̃wò yeyea alo aku dzi nɛ gɔ̃ hã. Dze agbagba nàda asɔ, ɖo seɖofe siwo sɔ be nàkpɔ wò srɔ̃ɖeɖea ta, ke hã nàyi edzi awɔ nu aduadu kple dzila kemɛa le afi siwo wòanya wɔ le.
MƆFIAME NA DZILAWO
Ne èle nu fom kple srɔ̃wò tsãtɔa la, na dzeɖoɖoa naku ɖe mia viwo koŋ ŋu eye migafo nu tso nya bubuwo ŋu fũu o. Le kpɔɖeŋu me, àte ŋu abiae ŋuɖɔɖotɔe be ɖe wòanya wɔ be wòaɖo ɣeyiɣi ɖi ɖe kafofo ŋu le ŋkekea me hã. Zi geɖe la, esia dea ame dzi wu be woafo ka ɣesiaɣi ko alo esime zã tsi.
Ne menye gbɔwòe ɖeviawo le o la, ɖewohĩ àte ŋu ato kafofo, lɛtaŋɔŋlɔ, nyatakakaɖoɖoɖa to asitelefon dzi, alo e-mail dzi anɔ kadodo me kpli wo. (5 Mose 6:6, 7) Ame aɖewo wɔa videokadodowo ŋu dɔ gɔ̃ hã. Àte ŋu ato mɔ siawo dzi anya viwòwo fe hiahiãwo kple kuxiwo ahana kpekpeɖeŋu wo wu ale si nèsusui gɔ̃ hã.
MƆFIAME NA ÐEVIAWO FOFO SRƆ̃
Na wòadze kɔtɛ be mèle agbagba dzem be yeaxɔ ɖe ɖeviawo dada tefe o atsɔ aɖee afia be ‘yese veve ɖe enu.’ (1 Petro 3:8) Ne gbɔwòe ɖeviawo le la, nɔ nu fom tso wo ŋu na wo dada edziedzi, vevietɔ nu nyui siwo wowɔna. (Lododowo 16:24) Bia aɖaŋuɖoɖo tso egbɔ, eye nàda akpe nɛ ne eɖo aɖaŋu aɖe na wò.
Mèganɔ lɔlɔ̃ ɖem fia ɖeviawo fũu le wo dada ŋkume o. Beverly, si le United States, si si atikɔmeviwo le la gblɔ be: “Ðeviawo di be yewoanɔ yɔyem be Dada. Míelɔ̃ ɖe edzi be woayɔm nenema ne míele afe me, gake womayɔm be Dada ne wole wo dada, Jane, alo efe fometɔwo gbɔ o. Mía kple Jane dome va le nyuie le afɔɖeɖe sia megbe. Mía kplii siaa míekpe ɖe ɖeviawo ŋu le wofe sukufefewo kple tsaɖiɖi fe ɖoɖo siwo sukua wɔ na wo la gɔ̃ hã me.”
MƆFIAME SIWO ANA ÐEVIAWO DZILAWO KPLE WO FOFO ALO WO DADA SRƆ̃ DOME NANƆ NYUIE
Mègagblɔ nya aɖe si mesɔ o la le ɖeviawo dzila alo wo fofo alo wo dada srɔ̃ yeyea ŋu wòage ɖe ɖeviawo fe to me gbeɖe o. Ele bɔbɔe be woagblɔ ame kemɛa ŋu nya gbegblẽ, gake esia tena ɖe ɖeviwo dzi ŋutɔ. Eye màte ŋu anya ɣeyiɣi si me woyina wò nyaa gblɔ ge na ame kemɛa alo ale si woyina egblɔ gee o. (Nyagblɔla 10:20) Ne ɖevia gblɔ be dzila kemɛa, alo ye fofo alo ye dada srɔ̃ yeyea gblẽ ŋuwò la, na wò susu nanɔ ɖevia fe seselelãme koŋ ŋu. Ðewohĩ àte ŋu agblɔ be: “Ete ɖe dzinye be egblɔ nya ma nèse. Ðe dawò do dziku ɖe ŋunye tae, eye ɣeaɖewoɣi ne amewo do dziku la, wogblɔa nya siwo mesɔ o.”
Midze agbagba miana sededewo kple hehenana nato mɔ ɖeka le afe evea siaa me. Ne esia manya wɔ o la, midze agbagba miaɖe nu me na ɖeviawo, gake migada ame kemɛa ɖe anyi o. Bu kpɔɖeŋu sia ŋu kpɔ:
Ðeviawo fofo srɔ̃: Kɔku, meɖe kuku tsɔ papahũa yi ɖasia.
Kɔku: Le Dada fe me la, míedanɛ ɖe anyigba eye eya ŋutɔ sianɛ.
Ðeviawo fofo srɔ̃ (dzikutɔe): Kuviawɔwɔe nye ema fiam wòle wò.
Ðe ŋuɖoɖo si gbɔna masɔ wu oa?
Ðeviawo fofo srɔ̃ (tufafatɔe): Oo, nenema? Le afi sia ya, míawo ŋutɔwoe siaa wo.
Dze agbagba be nàgawɔ ɖoɖo na viwòawo ɖe nu bubu aɖe wɔwɔ ŋu le ɣeyiɣi si me woayi aɖasrã dzila kemɛa kpɔ la dzi o. (Mateo 7:12) Ne màte ŋu awɔ asitɔtrɔ le ɖoɖowɔɖia ŋu o la, ke bia mɔ le dzila kemɛa gbɔ hafi nàgblɔ ɖoɖoa ŋu nya na ɖeviawo.
TE MƆNU SIA KPƆ: Wɔ ɖe mɔfiame siawo dzi ne ègado go srɔ̃wò srɔ̃ tsãtɔa alo ame si srɔ̃wò tsãtɔa ɖe fifia:
Kpɔ efe ŋkume eye nàko alɔgbɔnu. Ƒo asa na hũɖeɖe, moyɔyɔ, alo ŋkutetre.
Yɔ eŋkɔ nàdo gbe nɛ. Le kpɔɖeŋu me, àte ŋu agblɔ be, “Ami, ŋdi na wò.”
Ne hadomee miele la, ɖo dze kple eya hã.
KUXI EVELIA: NUWƆWƆ KPLE VI TSITSIWO
Agbalẽ si nye Step Wars gblɔ be nyɔnu aɖe fa konyi be ye srɔ̃ dea via tsitsiwo dzi eye medina be yealɔ̃ ɖe edzi be womewɔa nu ɖe ye ŋu nyuie o. Egblɔ be: “Esia kua dzi nam ŋutɔ.” Aleke nàwɔ be mia kple viwò tsitsiwo dome fomedodo nagagblẽ nu le wò srɔ̃ɖeɖea ŋu o?
Kuxia gbɔkpɔnu: Se veve ɖe ame nu. Biblia gblɔ be: “Ame aɖeke neganɔ ye ŋutɔ fe nyonyo [ko] dim o, ke ame bubu tɔ boŋ.” (1 Korintotɔwo 10:24) Dze agbagba nàse ame kemɛa fe seselelãmewo gɔme eye nàse veve ɖe enu. Atikɔmevi tsitsiwo ate ŋu anɔ vɔvɔ̃m be yewo dzilaa magava lɔ̃ yewofe nya o. Alo woate ŋu ase le wo ɖokuiwo me be ne yewokɔ mo ɖe yewo dzila srɔ̃ la, anye nutefemawɔmawɔ na fome tsãtɔa. Azɔ hã dzilawo ate ŋu ase le wo ɖokuiwo me be nyahehe ɖe ɖeviawo ŋu anya wo ɖa le yewo ŋu.
Mègadze agbagba be yeafoe ɖe ɖeviawo nu be woalɔ̃ yefe nya o, ke boŋ ɖe mɔ esia nava le eɖokui si. Zi geɖe la, masɔ be nàfoe ɖe ame aɖe nu be wòalɔ̃ yefe nya kokoko o. (Hawo fe Ha 8:4) Eya ta dze agbagba nàda asɔ, eye mègakpɔ mɔ na nu geɖe fũu akpa le wò fomedodo kple wò atikɔmeviawo me o.
Menye ɣesiaɣie nàgblɔ wò susuwo alo ale si nèse le ɖokuiwò me o, nenye be womewɔ nu ɖe ŋuwò nyuie o gɔ̃ hã. (Lododowo 29:11) Ne ele sesẽm na wò ŋutɔ be nàɖu wò aɖe dzi la, do gbe ɖa abe ale si Israel Fia David wɔe ene, esi wògblɔ be: “Yehowa, ɖo dzɔla na nye nu, eye [nàdzɔ] nye nuyiwo fe mɔnu ŋu!”—Psalmo 141:3.
Ne mietiae be yewoanɔ afe si me wonyi ɖeviawo le me la, ɖewohĩ ale si gbegbe wofe dzi gaku ɖe afea ŋui la awɔ nuku na wò. Dze agbagba be màgawɔ asitɔtrɔ geɖe le afea me o, vevietɔ le wofe xɔwo me. Miate ŋu abu eŋu kpɔ hã be ɖe wòanyo wu be miaʋu ayi afe bubu me hã.
TE MƆNU SIA KPƆ: Ne wò atikɔmevi tsitsiawo yi edzi le fu ɖem na wò alo gbe bubudede ŋuwò la, gblɔ wò seselelãmewo na srɔ̃wòa eye nàɖo to nyuie ase efe susuwo. Mègafoe ɖe srɔ̃wòa nu be wòaɖɔ ɖeviawo ɖo o. Ke boŋ dze agbagba nàna gɔmesese ɖeka nanɔ mia si le nyaa ŋu. Ne miena ‘tamesusu ɖeka’ le mia si le nyaa ŋu ko la, miate ŋu awɔ nu aduadu ana nɔnɔmeawo naka ɖe eme.—2 Korintotɔwo 13:11.
KUXI ETƆ̃LIA: NUWƆWƆ KPLE ƑOMETƆWO KPLE XƆLƆ̃WO
Marion, si nye nyɔnu aɖe si le Canada, si si atikɔmeviwo le la gblɔ be: “Zi geɖe la, dzinyelawo naa nu vinyeŋutsuvia gake womenaa nu srɔ̃nye fe viawo ya o. Míawo ŋutɔwo míeflea nu na wo ɖe etefe, gake menye ɣesiaɣie ŋutetea nɔa mía ŋu o.”
Kuxia gbɔkpɔnu: Bu wò fome yeyea ŋu gbã. Na wò fometɔwo kple xɔlɔ̃wo nanya ale si gbegbe wò fome yeyea fe nyonyo le vevie na wòe. (1 Timoteo 5:8) Togbɔ be màte ŋu akpɔ mɔ be wò fometɔwo kple xɔlɔ̃wo nalɔ̃ wò fome yeyea me tɔwo enumake o hã la, àte ŋu abia tso wo si be woawɔ nu ɖe wo ŋu sɔsɔe ahaɖe ameŋububu afia. Na woanya ale si gbegbe wòate ɖe ɖeviawo dzii ne wometsɔ ɖe le eme na wo alo nyo dɔme na wo o.
Dze agbagba nàna kadodo nanɔ srɔ̃wò tsãtɔa dzilawo kple viwòwo dome. Vidada aɖe si le England, si ŋkɔe nye Susan, gblɔ be: “Esi srɔ̃nye ku ɣleti 18 megbe la, meɖe ŋutsu bubu, eye esesẽ na tonye kple lɔ̃xonye tsãtɔawo be woakɔ ŋkume ɖe srɔ̃nye yeyea. Gake esi míeva le ha dem kpli wo edziedzi, míenana ɖeviawo foa ka na wo, eye míedaa akpe na wo ɖe wofe kpekpeɖeŋu ta la, nɔnɔmeawo va ka ɖe eme.”
TE MƆNU SIA KPƆ: Kpɔe ɖa be mia kple xɔlɔ̃ alo fometɔ kawo domee mele vivim o hã, eye mia kple srɔ̃wò miadzro ale si miate ŋu adzra mia kpli wo dome ɖo la me.
Mia kple ame siwo mele míafe fomea me o la dome kadodowo ate ŋu ana kuxiwo naɖo fomea me. Gake ne miewɔ Ŋɔŋlɔawo me aɖaŋuɖoɖowo dzi la, yayra sia si fe ŋugbe Biblia do la ate ŋu asu miafe fomea si: “Nunya wotsɔna tua xɔe, gɔmesese wotsɔna lia kee.”—Lododowo 24:3.
^ mm. 3 Míetrɔ ŋkɔ aɖewo.
^ mm. 4 Àte ŋu axlẽ nu tso ale si nàkpɔ kuxi bubuwo gbɔe ŋu le April 2012 fe yevugbe me Nyɔ! fe ŋgɔdonyati siwo fe tanyae nye “Secrets of Successful Stepfamilies” me. Yehowa Ðasefowoe tae.
^ mm. 8 Gake ne dzila kemɛa zãa dzugbewo alo efe nuwɔnawo ɖee fia be eɖo vɔ̃ ɖe ta me la, ɖewohĩ ahiã be nàɖe kadodoa dzi akpɔtɔ le wò fomea fe dedienɔnɔ ta.
BIA ÐOKUIWÒ BE . . .
Aleke mawɔ mía kple srɔ̃nye srɔ̃ tsãtɔ dome nanɔ nyuie?
Aleke míate ŋu akpe ɖe fometɔwo kple xɔlɔ̃wo ŋu be woagagblẽ nu le míafe fomea ŋu le wofe manyamanya me o?


text:
“Ɣekaɣi Manɔ Yɔwòm Sesĩe . . . Ase Ðo?”
“Ɣekaɣi Manɔ Yɔwòm Sesĩe . . . Ase Ðo?”
Jayne gblɔ kple avi be: “Medi vevie be nye vevesesea nu natso!” Kansadɔ nɔ fu ɖem nɛ eye dɔa nɔ kakam ɖe efe lãme katã. Ne ɖe ŋutete le efe fometɔwo kple xɔlɔ̃wo si la, anye ne woaɖe efe dɔlélea ɖa le edzi enumake, ale be efe nuxaxaa nu natso! Wodo gbe ɖa na Mawu be wòakpe ɖe eŋu. Ðe Mawu aɖo to wofe gbedodoɖa? Ðe wòtsɔ ɖe le emea?
MAWU nya nu siwo me tom amefomea le. Efe Nya, Biblia la, gblɔ be: “Nuwɔwɔ blibo la katã le ŋeŋem ɖekae, eye wòle veve sem ɖekae.” (Romatɔwo 8:22) Mawu nya be ame miliɔn alafa geɖewo le veve sem le ŋutilã me, le seselelãme gome, alo le susu me gbe sia gbe abe Jayne ke ene. Mawu kpɔa ame miliɔn 800 siwo mlɔa anyi dɔmeɣi zã sia zã, ame miliɔn geɖe bubu siwo ŋu wowɔa ŋutasẽnuwo ɖo le afe me, kple dzila geɖe siwo tsia dzi ɖe ale si etsɔme ava nɔ na wo viwo kple wofe dedienɔnɔ ŋu la hã. Ðe èbia ɖokuiwò kpɔ be, ɖe Mawu ava wɔ nane le nɔnɔme siawo ŋu hã? Esi wònye nyatefe be míedina be míakpe ɖe míafe ame veviwo ŋu ta la, ɖe Mawu ya madi geɖe wu be yeakpe ɖe amegbetɔ, siwo nye efe nuwɔwɔ la, ŋu oa?
Ne èbia nya mawo ke ɖokuiwò kpɔ la, ekema nyae be menye wòe nye ame gbãtɔ si bia nya siawo o. Ƒe 2,600 kple edzivɔwoe nye esia la, ŋutsu nutefewɔla aɖe, si ŋkɔe nye Xabakuk, hã se le eɖokui me abe ale si wòle le ame geɖewo gome egbea ene, eye wòbia Mawu be: “Yehowa, ɣekaɣi manɔ yɔwòm sesĩe, eye nàgbe esese ase ɖo? [Va se ɖe ɣekaɣi mado ɣli na wò le ŋutasesẽ ta, eye màxɔ nam o?] Nukaŋuti nèna mele nu vlo wɔwɔ tefe kpɔm, eye nèle hiãkame kpɔm kple ŋku, gbegblẽ kple ŋutasesẽ le ŋkunye me, avuwɔwɔ li, eye dzre dzɔ?” (Xabakuk 1:2, 3) Xabakuk, si nye Hebritɔ nyagblɔɖila la, kpɔ nu vlo wɔwɔ dziŋɔ siwo amewo wɔna tamemabumabutɔe kple anyrawɔwɔwo tefe le efe ŋkekeawo me. Egbea la, míesea nuwɔna mawo, siwo gbãa dzi na ame siwo sea veve ɖe ame nu la, ŋu nya gbe sia gbe.
Ðe Mawu do toku nu siwo ŋu Xabakuk tsi dzi ɖoa? Ao. Eɖo to nya siwo Xabakuk bia tso dzi blibo me la, eye wòfa akɔ na ŋutsu sia si dzi nu te ɖo vevie la hede dzi fo nɛ. Yehowa Mawu do ŋugbe na Xabakuk be yeava ɖe fukpekpewo ɖa tsɔ do ŋusẽ efe xɔse. Mawu fe nya sia si naa mɔkpɔkpɔ ame la ate ŋu ana kakaɖedzi nasu wò hã asiwò, abe ale si wòna kakaɖedzi Jayne kple efe fometɔwo ene. Nyati siwo kplɔ esia ɖo la aɖo biabia siawo ŋu: Nu kae na míeka ɖe edzi be Mawu tsɔa ɖe le eme na mí vavã? Nu kae Mawu awɔ atsɔ aɖe fukpekpewo ɖa, eye ɣekaɣie wòle ewɔ ge?


text:
Nusrɔ̃lawo ma wofe nunɔamesiwo kple wo nɔewo (32-37)
4 Ke esi ame eveawo le nu fom na ameawo la, nunɔlawo fe tatɔwo kple gbedoxɔa dzi kpɔlawo fe amegã kpakple Zadukitɔwo+ va do ɖe wo dzi.2 Wodo dziku ɖe apostoloawo ŋu be wole nu fiam ameawo, eye wole egblɔm le dutofo be Yesu fɔ tso ku me.+3 Eya ta wolé wo de gaxɔ me+ va se ɖe esime ŋu ke, elabena fiẽsi ɖo xoxo.4 Ke ame siwo se nufoa la dometɔ geɖewo xɔe se, eye ŋutsuawo fe xexlẽme ade ame akpe atɔ̃.+5 Esi ŋu ke la, wofe dziɖulawo, amegãwo kple agbalẽfialawo va kpe ta le Yerusalem,6 hekpe ɖe nunɔlawo fe tatɔ Ana,+ Kayafa,+ Yohanes, Aleksandro kple nunɔlawo fe tatɔ la fe fometɔwo katã ŋu.7 Wona Petro kple Yohanes va tsi tsitre ɖe wo dome, eye wobia wo be: “Ŋusẽ kae mietsɔ wɔ nu sia, eye ame ka fe ŋkɔ mee miewɔe le?”8 Ale Petro, ame si gbɔgbɔ kɔkɔe yɔ fũu+ la, gblɔ na wo be:“Mi dukɔ la fe dziɖulawo kple amegãwo,9 ne wole nya biam mí egbea le dɔ nyui si míewɔ na tekunɔ+ aɖe ta, eye miedi be yewoanya ame si na ŋutsu sia haya la,10 ekema mia kple Israel dukɔ blibo la katã minyae be, Yesu Kristo, Nazaretetɔ+ la, ame si miawo miehe ɖe ati ŋu,+ gake Mawu fɔe ɖe tsitre tso ame kukuwo dome+ la, eya fe ŋkɔ mee ŋutsu sia fe lãme sẽ le eye wòle tsitre ɖe mia ŋkume.11 Esiae nye ‘kpe si mi xɔtulawo miebu ɖe naneke me o, si va zu dzogoedzikpe vevitɔ la.’+12 Gawu la, xɔxɔ la megale ame bubu aɖeke me o, elabena ŋkɔ+ bubu aɖeke mele dzifoa te, si wona amegbetɔwo, si dzi míato akpɔ xɔxɔ o.”+13 Ke esi wokpɔ ale si Petro kple Yohanes fo nu kakaɖedzitɔe, evɔ wonya be womenya agbalẽ o,* eye wonye ame tsɛwo+ la, wofe mo wɔ yaa ŋutɔ. Ale wova dze sii be wonɔ Yesu ŋu.+14 Esi wole ame si woda dɔ na la kpɔm wòle tsitre ɖe wo gbɔ+ ta la, nya aɖeke megale wo si woagblɔ ɖe wo ŋu o.+15 Eya ta woɖe gbe na wo be woado le Sanhedrin* takpexɔ la me, eye wode adaŋu kple wo nɔewo16 gblɔ be: “Nu kae míawɔ ame siawo?+ Elabena vavãe, wowɔ dzesi gã aɖe to wo dzi, eye Yerusalem nɔlawo katã kpɔe,+ eye míate ŋu asẽ nu le eŋu o.17 Gake be wòagakaka ɖe edzi geɖe wu le dukɔ la dome o la, mina míado ŋɔdzi na wo vevie be woagafo nu na ame aɖeke le ŋkɔ sia dzi azɔ o.”+18 Ale woyɔ wo vɛ, eye wode se na wo be woagagblɔ nya aɖeke kura alo afia nu le Yesu fe ŋkɔ me azɔ o.19 Ke Petro kple Yohanes ɖo eŋu na wo be: “Ne edzɔ le Mawu ŋkume be míaɖo to miawo wu Mawu la, miawo ŋutɔwo mibu eŋu kpɔ.20 Ke míawo ya míate ŋu adzudzɔ nufofo le nu siwo míekpɔ kple nu siwo míese la ŋu o.”+21 Eya ta esi wogado ŋɔdzi na wo ɖe edzi vɔ la, woɖe asi le wo ŋu, le esi womekpɔ naneke si dzi woanɔ te ɖo ahe to na wo o ta,+ elabena ameawo katã le Mawu kafum le nu si dzɔ la ta.22 Elabena ame si woda dɔa na nukutɔe la xɔ wu fe blaene.23 Esi woɖe asi le wo ŋu la, woyi wo tɔwo gbɔ, eye woka nya siwo nunɔlawo fe tatɔwo kple amegãwo gblɔ na wo la ta na wo.24 Esi wosee la, wo katã wokɔ gbe dzi na Mawu ɖekae gblɔ be:“Afetɔ Dziɖulagã, wòe nye Ame si wɔ dzifo kple anyigba kple atsiafu kple wo me nuwo katã,+25 eye nèto gbɔgbɔ kɔkɔe la dzi na mía tɔgbui David,+ wò subɔla gblɔ ɖi be: ‘Nu ka tae dukɔwo le nyanyram, eye amewo le adaŋu dem dzodzro?26 Anyigbadzifiawo tso, eye dziɖulawo fo takpli ɖe Yehowa* kple efe amesiamina* la ŋu.’+27 Elabena le nyatefe me la, Herodes kple Pontio Pilato+ kpakple dukɔwo me tɔwo kple Israel dukɔwo fo fu ɖekae ɖe du sia me ɖe wò subɔla kɔkɔe Yesu, si nèsi ami na+ la ŋu,28 be woawɔ nu si nèɖo ɖi do ŋgɔ be wòadzɔ le wò ŋusẽ kple lɔlɔ̃nu me+ la.29 Ke azɔ Yehowa,* kpɔ wofe ŋɔdzidonamewo ɖa, eye nàna wò kluviwo nayi edzi agblɔ wò nya la kple dzidefo geɖe,30 esi nèdo wò asi ɖa hena amewo kpɔ dɔyɔyɔ, eye dzesiwo kple nukunuwo le eme vam+ to wò subɔla kɔkɔe Yesu fe ŋkɔ dzi.”+31 Esi wofo koko vevie* alea vɔ la, tefe si wofo fu ɖo la ʋuʋu, eye gbɔgbɔ kɔkɔe la yɔ wo katã fũu,+ eye wole Mawu fe nya la gblɔm dzinɔamefotɔe.+32 Ame gbogbo siwo xɔe se la hã fe dzi kple luʋɔ* wɔ ɖeka, eye wo dometɔ ɖeka pɛ hã megblɔna be nu siwo le ye si la nye ye ŋutɔ ye tɔ o, ke boŋ wowɔa nuwo katã ɖekae.+33 Eye apostoloawo tsɔ ŋusẽ gã yi edzi le ɖase ɖim le Afetɔ Yesu fe tsitretsitsi+ la ŋu, eye Mawu ve wo katã nu geɖe.34 Nyatefee, hiã metu ame aɖeke le wo dome o,+ elabena ame siwo katã si anyigba alo afe le la dzraa wo, eye wotsɔa ga si wokpɔ la vanɛ,35 eye wotsɔa wo va dana ɖe apostoloawo fe afɔnu.+ Azɔ womanɛ na ame sia ame ɖe efe hiahiã nu.+36 Eye Yosef, si apostoloawo gayɔna be Barnaba+ (si gɔmee nye “Akɔfafavi”), eye wònye Lewitɔ, Kipro vidzidzi,37 si si anyigba aɖe le la, dzrae, eye wòtsɔ ga la va da ɖe apostoloawo fe afɔnu.+
Etenuŋɔŋlɔ
^ Efia be, womexɔ hehe le rabiwo fe suku o. Mefia be wonye agbalẽmanyalawo o.


text:
Seychelles
Seychelles nye Afrika dukɔ le India Ƒua me. Efe fiadu enye Victoria. Gbe siwo wodona le dziɖuɖudɔwɔfewoe nye Creole, Eŋlisigbe, kple Fransegbe. Enye dukɔ si me fukpo 115 le. Seychelles le Madagascar fe dzieheɣedzefe gome eye wòdidi tso Kenya fe ɣedzefe gome abe kilometa 1,600 ene. Nuto siwo le Seychelles dometɔ aɖewoe nye: Anse Boileau, Takamaka kple Cote D’Or. Enye Afrika dukɔ si me amewo mele o wu, eye wobu akɔnta be fe 2020 fe amewo fe xexlẽme nye 98,462.[1]
Seychelles fe dukplɔla enye Wavel Ramkalawan.
Nyatakaka siawo tsofewoTrɔ trɔ
- ↑ Anouk Zijlma (9 July 2011). "Facts about Africa". Goafrica.about.com. Archived from the original on 4 March 2012. Retrieved 23 March 2012.


text:
1 Pierre
PETRO ƑE AGBALẼ GBÃTɔ
Kpɔkplɔyiɖeme:
Apostolo Petro, ame si nye Yesu Kristo fe nusrɔ̃la wuieveawo
dometɔ ɖeka lae ŋlɔ agbalẽ sia na kristotɔ siwo kaka ɖe tefe
vovovowo. Efia le agblẽa me be, ele be kristotɔ nanɔ agbe
nyuie eye wòanɔ te sesῖe le yometitiwo gɔ̃ hã me. Edo ŋusẽ wo
be woakafu Mawu, ne wohe to na wo ɖe nyuiwɔwɔ ta gɔ̃ hã.
Emenyawo: 1. Gbedoname, 1:1-2
2. Xɔsetɔwo fe yayra, 1:3-2:10
3. Xɔsetɔwo fe zɔzɔ, 2:11-4:11
4. Tenɔnɔ le fukpekpewo me, 4:12-5:11
5. Tafonyawo kple yayranyawo, 5:12-14
1 Petro, Yesu Kristo fe Apostolo, ŋlɔ ɖo ɖe: Mawu fe ametiatia siwo nye
amedzrowo le xexeame, ame siwo kaka ɖe Ponto, Galatia, Kapadokia, Asia kple
Bitinia nutowo me, 2 ame siwo wotia le Mawu, Fofo la, fe nunyanyaɖi nu, to
Gbɔgbɔ la fe ŋutikɔklɔ fe dɔwɔwɔ me, hena toɖoɖo Yesu Kristo kple efe ʋuhehlẽ la
me.
Amenuveve kple ŋutifafa nanye mia tɔ le agbɔsɔsɔ me.
Woakafu Mawu le mɔkpɔkpɔ gbagbe ta
3 Woakafu Mawu, ame si nye míafe Afetɔ Yesu Kristo Fofo! Le efe nublanuikpɔkpɔ
sɔ gbɔ la ta wòna gbugbɔgadzi mí ɖe mɔkpɔkpɔ gbagbe me to Yesu Kristo fe
tsitretsitsi tso ame kukuwo dome me. 4 Eye wòtsɔ domenyinu si magblẽ o, si malũ
xe alo aklo o la na mí, domenyinu si wodzra ɖo ɖe dzifo na mi, 5 ame siwo ŋu wotɔ
kpɔ ɖo kple Mawu fe akpoxɔnu to xɔse me, va se ɖe esime woaɖe ɖeɖe si wodzra ɖo
na nuwuwuɣeyiɣiwo la afia. 6 Togbɔ be fifia ele na mi be miaxa nu le
dodokpɔ fomevi geɖewo me hena ɣeyiɣi ʋee aɖewo hã la, miele dzidzɔ manyagblɔ
kpɔm le mɔkpɔkpɔ sia ta. 7 Esiawo va mia dzi ale be miafe xɔse, si xɔ asi wu sika, si
gblẽna evɔ wololoe le dzome hafi, be woakpɔ miafe xɔse be enye nyatefetɔ, ale
wòahe kafukafu, ŋutikɔkɔe kple bubu vɛ, ne woɖe Yesu Kristo fia. 8 Togbɔ be
miekpɔe kpɔ o hã la, mielɔ̃e, eye togbɔ be miele ekpɔm fifia o hã la, miexɔ edzi se
eye dzidzɔ manyagblɔ, si ŋuti ŋutikɔkɔe le la yɔ mia me fũu, 9 elabena miele miafe
xɔse fe taɖodzinu si nye miafe luʋɔwo fe ɖeɖekpɔkpɔ la xɔm.
10 ɖeɖe sia tae nyagblɔɖila siwo fo nu tso amenuveve si le mia dzi va ge ŋuti
la ku nugɔme vevie kple beléle tɔxɛ, 11 hedze agbagba be woanya ɣeyiɣi kple
nudzɔdzɔ si Kristo fe Gbɔgbɔ si le wo me la le asi fiamii, esi wògblɔ nya ɖi tso
Kristo fe fukpekpewo kple ŋutikɔkɔe si akplɔe ɖo la ŋuti. 12 Woɖee fia wo be
menye woawo ŋutɔ ɖokuiwo subɔm wole o, ke boŋ miawoe, esi wofo nu le nu siwo
wogblɔ na mi azɔ la ŋuti to ame siwo gblɔ nyanyui la na mi to Gbɔgbɔ Kɔkɔe si
wodɔ ɖa tso dzifo la dzi. Mawudɔlawo gɔ̃ hã di vevie be woakpɔ nu siawo me.
Minɔ Kɔkɔe
13 Eya ta, midzra miafe tamesusuwo ɖo hena afɔɖeɖe, miɖu mia ɖokuiwo dzi, mitsɔ
miafe mɔkpɔkpɔ katã da ɖe amenuveve si woana mi ne woɖe Yesu Kristo fia la dzi.
14 Abe vi ɖotowo ene la, migadze dzodzro vɔ̃ siwo nɔ mia me esi mienɔ agbe le
numanyamanya me la yome o. 15 Ke boŋ, abe ale si ame si yɔ mi la le Kɔkɔe ene la,
miawo hã minɔ kɔkɔe le nu sia nu si miewɔna la me, 16 elabena woŋlɔ ɖi be, “Minɔ
kɔkɔe, elabena nye la mele kɔkɔe.”
17 Esi mieyɔa Fofo si drɔ̃a ʋɔnu ame sia ame fe dɔ
ameŋkumemakpɔmakpɔtɔe la, minɔ agbe abe amedzrowo ene le afii le vɔvɔ̃ kɔkɔe
me. 18 Elabena mienyae bena menye sika kple klosalo si gblẽna lae wotsɔ xe fe ɖe
mia ta heɖe mi tso yakagbe si mia fofowo gblẽ ɖi na mi la me o, 19 ke boŋ kple
Kristo fe ʋu xɔasi, ame si nye alẽvi si ŋuti mokaka kple kpɔtsɔtsɔ mele o. 20 Wotiae
hafi wova wɔ xexeame gake woɖee fia le ɣeyiɣi mamlɛatɔ siawo me le mia ta. 21 To
eya amea dzi miexɔ Mawu dzi se, ame si fɔe tso ame kukuwo dome, hetsɔ ŋutikɔkɔe
ɖɔnɛ, ale miafe xɔse kple mɔkpɔkpɔ le Mawu me.
22 Azɔ esi miekɔ mia ɖokuiwo ŋu to toɖoɖo nyatefea me be lɔlɔ̃ sime alakpa
mele o la nanɔ mia si na mia nɔviwo ŋuti la, milɔ̃ mia nɔewo vevie tso dzime ke. 23
Elabena wogbugbɔ mi gadzi, menye tso ku gbegblẽ me o, ke boŋ tso ku
magblẽmagblẽ me, to Mawu fe nya si le agbe eye wònɔa anyi tegbetegbe la me. 24
Elabena, “Amegbetɔwo katã le abe gbe ene, eye wofe atsyɔ le abe sefofo le gbeme
ene, gbe funa eye sefofo yrɔna, gena, 25 ke Afetɔ la fe nya nɔa anyi yi ɖe mavɔ me.”
Ke esiae nye nya si wogblɔ na mi.
2 Eya ta miɖe vɔ̃ɖoɖo ɖe ame ŋu kple beble katã ɖa le mia ɖokuiwo ŋu, nenema
ke nye, alakpanuwɔwɔ, ŋubiabiã kple ameŋugbegblẽ fomevi ɖe sia ɖe ɖa. 2 Eye abe
vidzῖewo ene la, midi gbɔgbɔmenotsi vevie ale be to esia dzi miatsi le miafe ɖeɖe la
me, 3 esi azɔ mieɖɔe kpɔ, henya be Afetɔ la nyo.
Kpe gbagbe kple dukɔ tiatia
4 Esi mieva eya amea sinye Kpe gbagbe kpe si amewo gbe, evɔ Mawu tiae eye
wòxɔ asi nɛ ŋutɔ la, 5 miawo hã, abe kpe gbagbewo ene la, wotsɔ mi le gbɔgbɔmexɔ
tumii be mianye Osɔfo Kɔkɔewo, ame siwo asa gbɔgbɔmevɔ siwo dze Mawu ŋu la to
Yesu Kristo dzi. 6 Elabena wogblɔ le mawunya me be, “Kpɔ ɖa mele kpe aɖe ɖom
ɖe Zion, dzogoedzikpe si wotia eye asixɔxɔ le eŋu, ame si atsɔ efe mɔkpɔkpɔ ada ɖe
edzi la, ŋu mele ekpe ge akpɔ gbeɖe o.” 7 Azɔ la hena mi ame siwo xɔse la, kpe sia
nye kpe xɔasi na mi. Ke na ame siwo mexɔe se o la, “Kpe si xɔtulawo gbe la, eyae
va zu dzogoeɖokpe, 8 kpe si naa amewo klia nu eye wònye agakpe si naa wodzea
anyi,” Woklia nu elabena wogbe toɖoɖo nyanyui la, esi hã nye nu si woɖo wo ɖi na.
9 Ke miawo la mienye ame tiatiawo, Fia la fe Osɔfowo, dukɔ kɔkɔe, ame
siwo nye Mawu ŋutɔ tɔ, be miaɖe gbefã ame si yɔ mi tso viviti me va efe nuku
kekeli me la fe kafukafu. 10 Tsã la mienye dukɔ o, ke azɔ la, miezu Mawu fe dukɔ,
tsã la womekpɔ nublanui na mi o, ke azɔ la wokpɔ nublanui na mi.
11 Nɔvi veviwo, mele efom ɖe mia nu be, abe amedzrowo kple mɔzɔlawo le
xexeame ene la, be miaɖe ɖa xaa tso dzodzro vɔ̃ siwo wɔa aʋa kple miafe luʋɔ la
gbɔ. 12 Minɔ agbe dzadzɛ le Trɔ̃subɔlawo dome ale gbegbe be, togbɔ be wotsoa mia
nu be miewɔ vɔ̃ hã la, woakpɔ miafe dɔ nyuiwo eye woakafu Mawu le ŋkeke si dzi
wòava asra mí akpɔ.
Toɖoɖo dziɖulawo kple afetɔwo
13 Le Afetɔ la ta la, mibɔbɔ mia ɖokuiwo na dziɖuɖu si woɖo anyi ɖe amegbetɔwo
dome, eɖanye fia la, abe ŋusẽtɔ kɔkɔtɔ kekeake ene, 14 alo gɔvina siwo woɖo ɖa be
woahe to na nu gbegblẽ wɔlawo eye woakafu nu nyui wɔlawo o. 15 Elabena Mawu
fe lɔlɔ̃nue wònye be, to nu nyui wɔwɔ me la miatsi bometsilawo fe numanyamanya
fe nufoawo nu. 16 Minɔ agbe abe ablɔɖeviwo ene, gake migawɔ miafe ablɔɖe la
ŋutidɔ abe mɔɖeɖe na nu vɔ̃ wɔwɔ ene o; minɔ agbe abe Mawu fe dɔlawo ene. 17
Mitsɔ bubu deto na ame sia ame, milɔ̃ habɔbɔ kple xɔsetɔwo, mivɔ̃ Mawu eye mitsɔ
bubu na fia la.
18 Mi kluviwo la, mibɔbɔ mia ɖokuiwo na miafe afetɔwo le bubudede ame
ŋu katã me, menye na esiwo nyo eye wobua mia ŋuti ɖeɖeko o, ke boŋ na esiwo nye
tamesesẽtɔwo hã. 19 Elabena enye nudzeame ne ame aɖe tsɔ vevesese tsɔ fukpekpe
si medze na hafi o la, le esi wònya Mawu ta. 20 Gake viɖe ka wòanye ne mi ne
wofo mi ɖe vɔ̃ si miewɔ la ta eye miedo dzi tsɔe? Ke ne miekpe fu le nyiwɔwɔ ta,
eye miedo dzi tsɔe la enye nudzeame le Mawu gbɔ. 21 Esia tae woyɔ mi vɛ ɖo,
elabena Kristo kpe fu ɖe mia ta, eye wògblẽ kpɔɖeŋu ɖi na mi, be miadze eyome ato
efe afɔtofe. 22 “Elabena mewɔ vɔ̃ aɖeke o eye womekpɔ alakpa aɖeke le efe nume
o.” 23 Esi woflɔ dzu ɖe edzi la, meɖo eŋu o, esi wokpe fu la mefo fi de ame o. Ke
boŋ etsɔ eɖokui de asi na ame si drɔ̃a ʋɔnu dzɔdzɔe. 24 Ke eya ŋutɔ tsɔ míafe nu
vɔ̃wo ɖe efe ŋutilã me le ati ŋuti, ale be míaku na nu vɔ̃ eye míanɔ agbe na
dzɔdzɔenyenye, to efe abi si woxɔ me, miekpɔ dɔyɔyɔ. 25 Elabena mienɔ abe alẽ
siwo tra mɔ la ene, ke azɔ la mietrɔ gbɔ va Alẽkplɔla la kple miafe luʋɔwo Dzikpɔla
la gbɔ.
Srɔ̃nyɔnuwo kple srɔ̃ŋutsuwo
3 Nenema ke mi srɔ̃nyɔnuwo mibɔbɔ mia ɖokuiwo na mia srɔ̃wo ale be ne wo
dometɔ aɖewo mexɔ nya la dzi se o la, to wo srɔ̃nyɔnuwo fe agbe ɖɔʋu nɔnɔ me la,
woakpɔ ɖeɖe nya aɖeke magblɔmagblɔ na woe, 2 ne wokpɔ dzadzɛnyenye kple bubu
si le wofe agbe me 3 Miafe tugbedzedze megatso gota lekewɔwɔ me, abe ɖa ŋɔŋɔe
fofo, sikanuwo dodo kple avɔ xɔasiwo tata me ene o. 4 Ke boŋ miafe tugbedzedze
nanye ememetɔ tugbedzedze malũxe sinye tufafa kple bɔbɔenyenye fe gbɔgbɔ, si
xɔasi le Mawu ŋkume ŋutɔ. 5 Elabena aleae nyɔnu kɔkɔe, siwo nɔ anyi le blema,
esiwo tsɔ wofe mɔkpɔkpɔ da ɖe Mawu dzi la wɔa leke na wo ɖokuiwoe. Wobɔbɔ wo
ɖokuiwo na woawo ŋutɔ srɔ̃wo. 6 abe ale si Sara bɔbɔ eɖokui na Abraham eye
wòyɔe be afetɔ la ene. Mienye vianyɔnuwo ne miewɔ nu dzɔdzɔe eye mieɖe mɔ na
vɔvɔ̃ o.
7 Nenema ke, mi srɔ̃ŋutsuwo minɔ anyi kple mia srɔ̃wo le nunya me, mide
bubu wo ŋu, elabena wonye gbɔdzɔgbɔdzɔtɔwo eye wonye domenyilawo kpli mi le
amenuveve nunana sinye agbe si wona mi, ale be naneke maxe mɔ na miafe
gbedodoɖawo o.
Fukpekpe ɖe nyuiwɔwɔ ta
8 Mlɔeba la, mi katã minɔ anyi kple mia nɔewo le ɖekawɔwɔ me, ame nu newɔ
nublanui na mi, milɔ̃ mia nɔewo abe dadaviwo ene, minyo dɔme na amewo eye
mibɔbɔ mia ɖokui. 9 Migatsɔ vɔ̃ ɖo vɔ̃ tefe alo dzudzu ɖo dzudzu tefe o, ke boŋ
miɖo tefe na wo kple yayra, elabena esia tae woyɔ mi vɛ ɖo be mianyi yayra fe
dome. 10 Elabena, “Ame si lɔ̃ agbe eye wòdi be yeakpɔ ŋkeke nyuiwo la, nelé efe
aɖe be magblɔ nya vɔ̃ aɖeke o, kple efe nu, be magblɔ beble nya aɖeke o. 11 Ele nɛ
be wòaɖe asi le vɔ̃ ŋu awɔ nyui eye wòadi ŋutifafa ati eyome. 12 Elabena Afetɔ la fe
ŋkuwo le ame dzɔdzɔewo ŋu eye efe towo le te ɖe wofe gbedodoɖa ŋu, ke Afetɔ la
tsia tsitre ɖe ame siwo wɔa nu vɔ̃ la ŋuti.
13 Ame kae awɔ nu vevi mi ne mietsi dzi ɖe nu nyui wɔwɔ ŋu? 14 Ke ne
miekpe fu le nu nyui wɔwɔ gɔ̃ hã me la, woayra mi. “Migavɔ̃ nu si vɔ̃m wole o;
dzidzi hã megafo mi o.” 15 Ke le miafe dziwo me la, mina nɔfe tɔxɛ Kristo abe
Afetɔ kɔkɔe ene. Minɔ klalo ɣesiaɣi be miaɖo nya ŋu na ame sia ame si abia mi be
miagblɔ nu si ta mɔkpɔkpɔ sia le mia si ɖo. 16 Ke miwɔ esia le ɖokuibɔbɔ kple bubu
me, eye miafe dzitsinya me nakɔ keŋkeŋkeŋ, ale be ame siwo foa nu vlo le mia ŋuti
le agbe nyui si nɔm miele le Kristo me ta la, naɖu ŋukpe le wofe ameŋugblẽnyawo
ta. 17 Ne enye Mawu fe lɔlɔ̃nu la, enyo be woakpe fu le nu nyui wɔwɔ ta wu ɖe vɔ̃
wɔwɔ ta. 18 Elabena Kristo ku ɖe miafe nu vɔ̃wo ta zi ɖeka ame dzɔdzɔe, ɖe ame
tovowo ta, be woakplɔ mi ava Mawu gbɔe. Wowui le ŋutilã me, ke wogbɔ agbee le
Gbɔgbɔ me, 19 to ame si dzi wòyi ɖagblɔ mawunya na gbɔgbɔ siwo le gaxɔ me, 20
ame siwo sẽ to le blema, le esime Mawu lala le dzigbɔɖi blibo me, le Noa fe
ɣeyiɣiwo me, esi wònɔ aɖakaʋua kpam. Ame ʋee aɖewo koe woɖe le tsiɖɔɖɔ la me,
wo katã nɔ luʋɔ enyi. 21 Ke tsiɖɔɖɔ la nye mawutsideta si miexɔ hena ɖeɖekpɔkpɔ la
fe dzesi eye menye ɖi kɔklɔ le ŋutigbalẽ ŋue wònye o, ke boŋ adzɔgbeɖeɖe be
woatsɔ dzitsinya nyui atrɔ ɖe Mawu ŋui. Mawu sia ɖe mi to Yesu Kristo fe
tsitretsitsi me, 22 ame si yi ɖe dzifo, ɖanɔ Mawu fe nuɖusi me, eye mawudɔlawo,
dziɖulawo kple ŋusẽwo bɔbɔ wo ɖokui nɛ.
Agbenɔnɔ na Mawu
4 Eya ta, esi Kristo kpe fu le efe ŋutilã me ta la, miawo hã mitsɔ nɔnɔme ma ke
bla miafe aliwo dzii, elabena ame si kpe fu le efe ŋutilã me la, klã ɖa tso nu vɔ̃ gbɔ,
2 elabena hena efe agbemeŋkeke mamlɛawo le anyigba dzi la, menɔa agbe le
ŋutilãmenudzodzrowo nu o, ke boŋ ɖe Mawu fe lɔlɔ̃nu nu. 3 Tsã la, miegblẽ ɣeyiɣi
geɖe le nu siwo Trɔ̃subɔlawo wɔna la me, esiwo nye, ahῖawɔwɔ, nudzodzro vɔ̃wo,
ahatsunonowo, nuɖuɖu vivivo, aglotutu vɔ̃wo kple Trɔ̃subɔsubɔ ŋunyɔtɔ. 4 Ewɔ
moya na wo be miedo ɖi ɖe ŋunyɔnu fe tɔɖɔɖɔ sia me kpli wo o, eya ta woli kɔ
dzudzu ɖe mia dzi gleglegle. 5 Ke hã la, ele na wo be woana akɔnta ame si le klalo
be wòadrɔ̃ ʋɔnu agbagbeawo kple kukuawo. 6 Susu sia tae wogblɔ nyanyui la na
ame siwo ku va yi xoxo la hã, ale be, togbɔ be, le wofe agbenɔnɔ le anyigbadzi me
woto ʋɔnudɔdrɔ̃ si me amegbetɔ ɖe sia ɖe tona hã la, woate ŋu ava Mawu fe agbe la
gbɔ le gbɔgbɔ me.
7 Nuwo katã fe nuwuwu ɖo vɔ. Eya ta minɔ mo xexi eye miɖu mia ɖokui dzi,
ale be miate ŋu ado gbe ɖa. 8 Ƒo nuwo katã ta la, milɔ̃ mia nɔewo vevie, elabena lɔlɔ̃
tsyɔa nu vɔ̃ fe agbɔsɔsɔ dzi. 9 Mixɔ mia nɔewo ɖe miafe afewo me
liʋiliʋῖlilῖmanɔmee. 10 Mia dome ame sia ame natsɔ efe gbɔgbɔmenunana asubɔ ame
bubuwoe, eye miama Mawu fe amenuveve la anukwaretɔe le mɔ vovovowo nu. 11
Ne ame aɖe le nu fom la, nefoe abe Mawu gbɔe nyawo tso ene. Ne ame aɖe le
subɔsubɔm la, newɔe kple ŋusẽ si Mawu nɛ la katã ale be le nuwo katã me la
woakafu Mawu to Yesu Kristo dzi. Eya tɔe nye ŋutikɔkɔe kple ŋusẽ tso mavɔ me yi
mavɔ me. Amen.
Fukpekpe ɖe kristotɔnyenye ta
12 Nɔvi veviwo, migana fuwɔme fe dodokpɔ si me tom miele la nawɔ nuku na mi
abe nane si medzɔ kpɔ o lae le mia dzi vam ene o. 13 Ke mikpɔ dzidzɔ be mienye
fukpekpe siwo me Kristo to la fe gomekpɔlawo, ale be miafe dzidzɔ nagba go ne
woɖe efe ŋutikɔkɔe fia. 14 Ne wodzu mi le Kristo fe ŋkɔ ta la, woayra mi, elabena
ŋutikɔkɔe fe Gbɔgbɔ sinye Mawu fe Gbɔgbɔ la le mia dzi. 15 Ne miekpe fu la,
migakpee abe hlɔ̃dola, fiafitɔ alo nu tovo wɔla aɖe loo, alo ame si dea nu ame
bubuwo fe nya me la ene o. 16 Gake ne mia dometɔ aɖe akpe fu elabena enye
kristotɔ la, ŋu megakpee o, ke boŋ neda akpe na Mawu be woyɔ ŋkɔ sia ɖe eŋu. 17
Elabena ɣeyiɣi de be ʋɔnudɔdrɔ̃ nadze egɔme tso Mawu fe fomea me; ke ne edze
gɔme tso mía dzi la, ekema ale ke woahanɔ na ame siwo meɖo to Mawu fe nyanyui
la o? 18 Eye “Nenye be bebli hafi dzɔdzɔetɔ akpɔ ɖeɖe la, ekema ale ke nɔge wòle
na mawumavɔ̃lawo kple nu vɔ̃ wɔlawo?”
19 Eya ta, ame siwo kpea fu le Mawu fe lɔlɔ̃nu nu la, netsɔ wo ɖokui de asi
na wo Wɔla nutefetɔ la eye woayi nyuiwɔwɔ dzi.
Na ametsitsiwo kple ɖekakpuiwo
5 Nye, ame si nye hamemegã, Kristo fe fukpekpewo ɖaseɖila kple ame si hã
akpɔ gome le ŋutikɔkɔe si woaɖe fia la me la, le edom ɖe hamemegã siwo le mia
dome la gbɔ be, 2 mianye Mawu fe alẽha si wotsɔ de miafe dzikpɔkpɔ te la fe
kplɔlawo, mikpɔ wo ta, eye menye abe dɔdeasi ko ene o, ke boŋ kple dzidzɔ kpakple
lɔlɔ̃nu nyui, abe ale si Mawu di tso mia si be miawɔe ene, menye kple ŋukeklẽ ɖe ga
ŋuti o, ke boŋ kple subɔsubɔ fe didi nyuie; 3 be miagaɖu tɔ ɖe hame si dzikpɔlawo
woɖo mi la dzi o, ke boŋ mianye kpɔɖeŋu na alẽha la. 4 Ekema ne Alẽkplɔlagã la
ado la, miaxɔ ŋutikɔkɔefiakuku si fe keklẽ maklo akpɔ gbeɖe o.
5 Nenema ke mi ɖekakpuiwo, mibɔbɔ mia ɖokui na ame tsitsiwo. Mido
ɖokuibɔbɔ abe awu ene na mia ɖokuiwo ale be miate ŋu asubɔ mia nɔewo, elabena,
“Mawu tsia tre ɖe dadalawo ŋu gake ekɔa efe amenuveve ɖe ɖokuibɔbɔlawo dzi.”
6 Eya ta, azɔ la mibɔbɔ mia ɖokuiwo ɖe Mawu fe asi sesẽ la te, be ne ɣeyiɣi
si woɖo la de la, wòakɔ mi ɖe dzi. 7 Mitsɔ miafe dzimaɖitsitsiwo katã da ɖe eya
amea dzi, elabena eya amea léa be na mi.
8 Miɖu mia ɖokuiwo dzi eye mianɔ ŋudzɔ. Miafe futɔ, Satana, le tsatsam abe
dzata si le gbe tem, le nu dim ne wòavuvu la ene. 9 Minɔ te ɖe enu, minɔ tsitre sesῖe
le xɔse la me, elabena mienyae be mia nɔvi siwo le xexeame godoo la le fu mawo ke
me tom.
10 Amenuveve katã fe Mawu la, ame si yɔ mi va efe ŋutikɔkɔe mavɔ la gbɔ
le Kristo me, le fukpekpe sue aɖe ko megbe la, ŋutɔ aɖo mi te, ado ŋusẽ mi, ali ke
mi eye wòaɖo mia gɔme anyi zã. 11 Eya tɔ lanye ŋusẽ tso mavɔ me, yi mavɔ me.
Amen.
Nuwunyawo kple gbedonamewo
12 Meŋlɔ nu kpui sia ɖo ɖe mi to nɔvi Sila, ame si mebu nɔvi nutefewɔla la fe
kpekpeɖeŋu me, le ŋusẽ dom mi eye kple ɖaseɖiɖi be esiae nye Mawu fe amenuveve
nyatefe tɔ la. Minɔ te sesῖe ɖe eme.
13 Mia nɔvi, sinye hame si le Babilonia, si wotia kpe ɖe mia ŋu la ɖuɖɔ mi
vevie, nenema ke vinye Marko hã do gbe na mi nyuie. 14 Mitsɔ lɔlɔ̃nugbugbɔ do
gbe na mia nɔewo.
Ŋutifafa na mi ame siwo katã le Kristo me.


text: 53 Ame kae xɔ nya si wose tso mía gbɔ* la dzi se?+Eye ame kae woɖe Yehowa fe alɔ fia?+2 Adzè abe atilɔ fẽ+ ene le eŋkume,* abe ke si dzè tso anyigba fufu me ene.Medze bubumee o, eye atsyɔ̃ hã medze le eŋu o;+Ne míekpɔe la, efe dzedzeme menaa efe nu nyoa mía ŋu o.*3 Amewo do vloe, eye wogbee,+Enye ŋutsu si to vevesese me* eye wònya nu si dɔléle nye.Ele ko abe ɖe woɣla efe ŋkume ɖe mí ene.*Wodo vloe, eye míebui ɖe naneke me o.+4 Le nyatefe me la, eyae de ta míafe dɔlélewo te,+Eye wòtsɔ míafe vevesesewo ɖo eɖokui dzi.+Ke míawo ya míebui abe ame si wowɔ fui, ame si Mawu fo, eye wòna wòkpe fu ene.5 Ke míafe dzidada tae wofo nu ɖee ɖo;+Wogbãe gudugudu le míafe vodadawo ta.+Wohe to nɛ be míakpɔ ŋutifafa,+Eye efe abiwoe na woda gbe le mía ŋu.+6 Mí katã míetra mɔ abe alẽwo ene,+Mía dometɔ ɖe sia ɖe lé efe mɔ tsɔ,Ke Yehowa na mí katã míafe vodada va edzi.+7 Wotee ɖe anyi,+ eye wòɖe mɔ wowɔ fui,+Ke meke nu o.Wokplɔe abe alẽ ene yi wuwufe;+Abe ale si alẽnɔ zia ɖoɖoe le efe fukolawo ŋkume ene,Ke meke nu o.+8 Wozi edzi,* eye wodrɔ̃ ʋɔnui hekplɔe yii;Eye ame kae atsi dzi ɖe efe dzidzimeŋunyawo* ŋu?Elabena woɖee ɖa le agbagbeawo fe anyigba dzi;+Wofoe* le nye dukɔ fe dzidada ta.+9 Esi wòku la, woɖe yɔdo nɛ* ɖe ame vɔ̃ɖiwo+Kple kesinɔtɔwo*+ dome,Evɔ mewɔ nu gbegblẽ* aɖeke o,Eye beble aɖeke menɔ efe nu me o hafi.+10 Ke enye Yehowa fe lɔlɔ̃nu* be yeagbãe gudugudu; eɖe mɔ wòkpe fu.Mawu, ne àtsɔ efe agbe* aɖo anyi abe fɔɖivɔsa ene la,+Akpɔ efe dzidzimeviwo, ana efe ŋkekewo nadzi ɖe edzi,+Eye Yehowa fe didi* ava eme to edzi.+11 Nu siwo wòakpɔ ana efe dzi nadze eme le efe* fukpekpe ta.Ame dzɔdzɔe, nye subɔla+ la fe sidzedze,Ana tenɔnɔ dzɔdzɔe nasu ame geɖewo si,+Eye atsɔ wofe vodadawo aɖo eɖokui dzi.+12 Esia ta mana gomee ɖe ame geɖewo dome,Eye wòama aboyonu kple kalẽtɔwo,Elabena etsɔ efe agbe* de ku me,+Eye wobui kpe ɖe vodalawo ŋu;+Ede ta ame geɖewo fe nu vɔ̃ te,+Eye wòxɔ nya ɖe vodalawo nu.+


text:
2 Thessaloniciens
PAULO ƑE AGBALẼ EVELIA SI WÒŊLɔ NA TESALONIKATɔWO
Kpɔkplɔyiɖeme
Paulo ŋlɔ agbalẽ gbãtɔ na Tesalonikatɔwo etefe medidi kura
hafi wògaŋlɔ evelia o. Aʋatsonufiala aɖewo gblɔ na
Tesalonikatɔwo be, Kristo va zi evelia xoxo. Nu sia he tɔtɔ
geɖe va hamea me. Ame geɖewo dzudzɔ dɔwɔwɔ eye wode asi
kuviawɔwɔ me. Paulo ŋlɔ agbalẽ sia heka mo na wo le wofe
kuviawɔwɔ kple dɔmawɔmawɔ ta. Efia nu wo tso ame kukuwo
fe tsitretsitsi ŋuti. Edo ŋusẽ wo be woalé xɔse la me ɖe asi sesῖe
eye woanɔ mɔ kpɔm na Kristo fe vava zi evelia.
Emenyawo 1. Gbedoname, 1:1-2
2. Paulo fe akpedada kple gbedodoɖa ɖe hamea ta, 1:3-12
3. Afetɔ la fe vava zi evelia, 2:1-17
4. Nufiamewo, 3:1-15
5. Yayranyawo kple gbedonamewo, 3:16-18
1 Agbalẽ sia tso Paulo, Silvano kple Timoteo gbɔ le yiyim na kristohame si le
Tesalonika, ame siwo le dedie le Mawu mía Fofo kple míafe Afetɔ Yesu Kristo me.
2 Mawu mía Fofo kple Afetɔ Yesu Kristo nana efe yayra sɔgbɔ la mi eye
wòana ŋutifafa nanɔ miafe dziwo kple tamesusuwo me.
Akpedada kple gbedodoɖa
3 Nɔvi lɔlɔ̃awo, akpedada na Mawu ɖe mia ta menye nu dzeame ko wònye na mí o,
ke boŋ míafe dɔ wònye be míawɔ na Mawu ɖe ale si miafe xɔse tsi ɖe edzi nukutɔe
eye miafe lɔlɔ̃ na mia nɔewo hã de to ŋutɔ la ta. 4 Enye dzidzɔ na mí be míafo
adegbe tso miafe dzigbɔɖi kple ale si miafe xɔse de to le Mawu me la ŋu na hame
bubuwo, togbɔ be miele fukpekpe kple ɣeyiɣi sesẽwo me tom hã. 5 Esia nye ale si
Mawu wɔa nu to mɔ dzɔdzɔetɔ dzii la fe kpɔɖeŋu ɖeka ko, elabena to miafe
fukpekpe me la ele mia dzram ɖo hena efe fiaɖufe la 6 eye le ɣemaɣi me ke la ele
ʋɔnudɔdrɔ̃ kple tohehe dzram ɖo ɖi na ame siwo le fu wɔm mi.
7 Eya ta magblɔ na mi ame siwo le fu kpem la be, Mawu ana dzudzɔ mi kple
míawo nenye be Afetɔ Yesu va do kpoyi tso dzifo le dzo fe aɖewo me kple efe
mawudɔla sesẽwo. 8 Adrɔ̃ ʋɔnu ame siwo katã medi be yewoanya Mawu o, kple ame
siwo katã gbe ɖoɖo si wòwɔ ɖe wo ŋu be yeaɖe wo to míafe Afetɔ Yesu Kristo dzi
la wɔwɔ me gbidii. 9 Woahe to na wo le dzo mavɔ la me, eye womagakpɔ Afetɔ la
fe ŋkume akpɔ gbeɖe o, gawu la womakpɔ efe ŋutikɔkɔe fe ŋusẽ hã o, 10 ne eva be
wòaxɔ kafukafu kple bubu ɖe dɔ gã si wòwɔ na ame kɔkɔewo la ta. Miawo la, mianɔ
ame siwo anɔ ekafum la dome elabena miexɔ Mawu fe nya si míegblɔ na mi la dzi
se.
11 Eya ta míedoa gbe ɖa ɖe mia ta ɖaa be míafe Mawu la nawɔ mi vi
siwo fomevi wòdi be woanɔ ye si lae, eye agawɔ mi mianyo ade ale si miedi la nu!
Mlɔeba la atsɔ efe ŋusẽ axe fe na mi ɖe miafe xɔse ta. 12 Ekema ame sia ame anɔ
Afetɔ Yesu Kristo fe ŋkɔ kafum ɖe nu nyui siwo do go tso mia me wokpɔ la ta; eye
miafe ŋutikɔkɔe gãtɔ kekeake enye be miava nye etɔ. Míafe Mawu kple Afetɔ Yesu
Kristo fe nublanuikpɔkpɔ sɔgbɔ la ana esiawo katã ava eme na mi.
Kristo fe vava zi evelia kple efe ŋgɔdodzesiwo
2 Le míafe Afetɔ Yesu Kristo fe vava kple ale si míafo fu ɖe egbɔ ŋuti la,
míele biabiam tso mia si, nɔviwo, be 2 miagana woatɔtɔ miafe susuwo bɔbɔe alo ado
dzikatsoamefo na mi kple nyagblɔɖiwo, nutsotsowo alo kple agbalẽ aɖe si wogblɔ be
etso mía gbɔ si le gbɔgblɔm be Afetɔ la fe vavagbe la va yi xoxo o. 3 Migana
woatɔtɔ miafe susuwo eye woable mi o; migaxɔ nu sia nu si wogblɔ la dzi se o.
Elabena ŋkeke ma mava o, va se ɖe esime aglãdzedze ava, eye woaɖe ame
sedzimawɔla la ɖe go, ame si woɖo ɖi na tsɔtsrɔ̃. 4 Atsi tsitre ɖe mawu bubuwo ŋu
eye ayi aɖagbã nu siwo katã amewo subɔna la kple afi si wosubɔa wo le la
gudugudu. Ayi aɖanɔ Mawu fe gbedoxɔ me abe Mawu ene eye wòable amewo be
yee nye Mawu. 5 Mieɖo ŋku edzi be megblɔ nya siawo na mi esi menɔ mia gbɔ oa?
6 Eye mienya xoxo nu si le mɔ xem na efe afi sia vava; elabena ne efe ɣeyiɣi mede
o la, mava o.
7 Ke nu si ŋutsu aglãdzela kple dzomavɔ me vi sia awɔ ne eva la, le edzi yim
xoxo gake eya ŋutɔ mava o va se ɖe esime ame si le mɔ xem nɛ la do ɖa le mɔ me
nɛ hafi. 8 Ekema ŋutsu vɔ̃ɖi sia ava do eye Afetɔ Yesu atsɔ efe ya si wògbɔna to efe
nume la afiãe; eye ne etrɔ va la, atsrɔ̃ ŋutsu sia ɖa le anyigba dzi. 9 Ŋutsu nu vɔ̃
wɔla sia ava kple Satana fe ŋusẽ eye Satana awɔ eŋutidɔ atsɔ wɔ dzesi kple nukunu
gã geɖewo, atsɔ aflu amewoe. 10 Ado lã amesiwo katã yina ɖe dzomavɔ la me
elabena wogbe nyatefe la xɔxɔ; wogbe be yewomaxɔ nyatefe la ase, alɔ̃e be wòaɖe
wo o, 11 eya ta Mawu ɖe mɔ na wo be woaxɔ alakpa siawo katã dzi ase kple wofe
dzi blibo 12 eye woadrɔ̃ ʋɔnu wo katã pɛpɛpɛ be woxɔ alakpa dzi se, gbe nu le
nyatefe la gbɔ eye wokpɔ dzidzɔ le wofe nu vɔ̃wo me.
Minɔ te sesῖe
13 Ke ele be míada akpe na Mawu ɖaa ɖe mia ta, mi mía nɔvi siwo Afetɔ la lɔ̃,
elabena Mawu ɖoe tso blema ke be yeana miakpɔ ɖeɖe, aklɔ mia ŋuti to Gbɔgbɔ
Kɔkɔe la fe dɔwɔwɔ kple miafe nyatefe la dzixɔxɔse me. 14 Mawu gblɔ nyanyui la
na mi to mía dzi. Eye to mía dzi wòyɔ mi be miakpɔ gome le míafe Afetɔ Yesu
Kristo fe ŋutikɔkɔe la me.
15 Nɔvi lɔlɔ̃wo, nu siwo katã le susu me na mi eya ta minɔ te sesῖe eye mialé
nyatafe la me ɖe asi sesῖe, nyatefe siwo míefia mi esi míenɔ mia gbɔ kple esiwo
míeŋlɔ ɖo ɖe mi le míafe agbalẽwo me na mi.
16 Míafe Afetɔ Yesu Kristo ŋutɔ kple Mawu mía Fofo, ame si lɔ̃ mí eye to
efe amenuveve me la, wòna dzidefo mavɔ kple mɔkpɔkpɔ nyui mí la, 17 nade dzi fo
na mi eye wòado ŋusẽ mi le dɔ nyui ɖe sia ɖe wɔwɔ kple nya nyui ɖe sia ɖe gbɔgblɔ
me.
Mido gbe ɖa ɖe mía ta
3 Mlɔeba la, nɔvi lɔlɔ̃tɔwo, esi mele agbalẽ sia nu wum la, mabia tso mia si be
miaɖo gbe ɖa ɖe mía ta. Mido gbe ɖa gbã be Afetɔ la fe nya la nakaka ɖe afi sia afi
kaba eye wòakpɔ dziɖuɖu le afi sia afi si wòkaka ɖo, ale be wòaɖe ame geɖewo abe
ale si wòdzɔe esi míeva mia gbɔ la ene. 2 Mido gbe ɖa hã be míado go le ame
vɔ̃ɖiwo fe asi me, elabena menye ame sia amee lɔ̃ Afetɔ la o. 3 Afetɔ la, nutefewɔla
wònye; eya ta ado ŋusẽ mi eye wòakpɔ mia ta tso Satana fe fuwɔame ɖe sia ɖe me. 4
Míeka ɖe edzi le Afetɔ la me bena miele nu siwo míefia mi la dzi wɔm eye menye
zi ɖeka ko o ke boŋ ɣesiaɣi. 5 Afetɔ la nawɔe be miafe nugɔmesese tso Mawu fe lɔlɔ̃
ŋuti la nanɔ to dem ɖe edzi wu ɣesiaɣi.
Nuxɔxlɔ̃ tso kuviawɔwɔ ŋu
6 Nɔvi lɔlɔ̃awo, míele se sia dem na mi le míafe Afetɔ Yesu Kristo fe ŋkɔ me be:
Migade ha kple nɔvi si nɔa anyi kuviatɔe gbe sia gbe eye mewɔa dɔ aɖeke abe ale si
míefia mi be miawɔ la ene o. 7 Elabena miawo ŋutɔ mienya ale si wòle be miadze
míafe kpɔɖeŋu yomee. Esi míenɔ mia dome la, míenɔ anyi kuviatɔe 8 alo ɖu ame
aɖe fe nu femaxee o, ke boŋ míewɔ dɔ zã kple keli. Míedze agbagba, ku kutri be
míaganye agba na mia dometɔ aɖeke o. 9 Míewɔ esia menye esi míate ŋu abia
kpekpeɖeŋu ma tɔgbi mi ta o ke boŋ be míatsɔ mía ɖokuiwo aɖo kpɔɖeŋui na mi be
miadze eyome. 10 Elabena esi míenɔ mia gbɔ gɔ̃ hã la, míede se sia na mi be, “Ame
si medi be yeawɔ dɔ o la, megadu nu hã o.”
11 Gake míesena be mia dometɔ aɖewo le kuvia wɔm, wogbe be yewomawɔ
dɔ aɖeke o, eye wogblẽa wofe ɣeyiɣi le ameŋunyagbɔgblɔ me. 12 Míele kuku ɖem
na nenem me mawo katã eye míele gbe ɖem na wo hã le Afetɔ Yesu Kristo fe ŋkɔ
me be, woadze kɔ anyi awɔ dɔ atsɔ kpɔ wo ɖokuiwo dzii. 13 Hena nɔvi lɔlɔ̃
mamlɛawo la, mele nu xlɔ̃m mi be ɖeɖi megate mia ŋuti le nu nyui wɔwɔ me o.
14 Nenye be ame aɖe gbe be yemawɔ ɖe nu siwo míegblɔ ɖe agbalẽ sia me
dzi o la, milé ŋku ɖe eŋuti eye migade ha kplii o, ale be ŋu nakpee. 15 Ke migabui
be enye miafe futɔ o; ke boŋ mifo nu nɛ abe nɔvi si hiã nuxɔxlɔ̃ ene.
Gbedonamewo
16 Ŋutifafa fe Afetɔ la ŋutɔ nana efe ŋutifafa mi ɣesiaɣi le nu sia nu me. Afetɔ la
nanɔ anyi kpli mi katã.
17 Azɔ esia nye, nye ŋutɔ nye gbedoname si mele ŋɔŋlɔm kple nye ŋutɔ nye
asi, abe ale si mewɔnɛ le nye agbalẽwo katã fe nuwuwu la ene; be wòanye kpeɖodzi
na mi be agbalẽ la tso nye ŋutɔ gbɔnye. Esia nye nye ŋutɔ nye asinuŋɔŋlɔ. 18 Míafe
Afetɔ Yesu Kristo fe yayra nanɔ mi katã mia dzi.


text: 7 Ŋkɔ nyui* nyo wu ami xɔasi,+ eye kugbe nyo wu dzigbe.2 Kufemeyiyi* nyo wu aglotufeyiyi,+ elabena afi kemɛa nye amegbetɔwo katã fe nuwufe, eye ele be wòade dzi gbɔ na agbagbeawo.3 Nuxaxa nyo wu nukoko,+ elabena ne mo lé blanui la, ewɔa dɔ ɖe ame fe dzi dzi wu.+4 Nunyalawo fe dzi le afe si me konyifafa le, ke bometsilawo fe dzi le afe si me aglotutu le.*+5 Nunyala fe mokaname sese+ nyo wu bometsilawo fe kafukafuha sese.6 Elabena ale si ŋùti wóna kpotokpoto le ze gɔmee la, nenemae bometsila fe nukoko le;+ esia hã toflokoe.7 Gake ameteteɖeanyi ate ŋu ado aɖaʋa nunyala, eye zãnuxɔxɔ gblẽa ame fe dzi.+8 Nu fe nuwuwu nyo wu efe gɔmedzedze. Dzigbɔɖitɔ nyo wu dadala.+9 Mègayɔ* ɖe dzikudodo ŋu o,+ elabena bometsilawo fe akɔtae dziku nɔna.*+10 Mègabia be, “Nu ka tae tsãŋkekewo nyo wu fifitɔwo?” hã o, elabena mèle biabiam le nunya me o.+11 Nunya si ŋu domenyinu kpe ɖo la, nu nyui aɖee wònye, eye viɖenue wònye na ame siwo kpɔa ɣe fe keklẽ.*12 Elabena nunya kpɔa ame ta,+ abe ale si ko ga hã kpɔa ame ta ene,+ ke nu si nyo le sidzedze ŋue nye be: Nunya kpɔa ame si si wòle la fe agbe ta.+13 Lé ŋku ɖe Mawu vavã la fe dɔwo ŋu, elabena ame kae ate ŋu adzɔ nu si wòglɔ̃ la?+14 Ne ŋkekea me nyo la, wò nuwɔnawo naɖee afia be eme nyo,+ ke ne ŋkekea me menyo o hã, dze sii be Mawue wɔ eya hã abe ekemɛa ke ene,+ ne amegbetɔ naganya nu si tututu ava dzɔ ɖe edzi emegbe la fe ɖeke o.+15 Mekpɔ nu sia nu le nye agbemeŋkeke fufluawo+ me—mekpɔ ame dzɔdzɔe siwo nu yina togbɔ be wowɔa nu dzɔdzɔe+ kple ame vɔ̃ɖi siwo nɔa agbe didi togbɔ be wovɔ̃ɖi hã.+16 Mègawɔ ɖokuiwò ame dzɔdzɔe akpa o,+ eye mèganya nu wòagbɔ eme akpa hã o.+ Nu ka tae nàgblẽ ɖokuiwò dome?+17 Mègawɔ nu vɔ̃ɖi wòagbɔ eme o, eye mèganye bometsila hã o.+ Nu ka tae nàku kukpo?+18 Enyo be nàlé nuxlɔ̃ame si wona wò me ɖe asi, eye mègana ekemɛa hã nage le asiwò o;+ elabena ame si vɔ̃a Mawu la alé wo ame evea me ɖe asi.19 Nunya doa ŋusẽ nunyala wu ŋusẽtɔ ewo siwo le du me.+20 Elabena ame dzɔdzɔe aɖeke mele anyigba dzi, si wɔa nu nyui sɔŋ eye mewɔa nu vɔ̃ o.+21 Azɔ hã, mègatsɔ wò dzi ɖo nya sia nya si amewo gblɔna la ŋu o;+ ne menye nenema o la, àva se wò subɔvi wòanɔ ɖiŋu dom na wò;*22 elabena wò ŋutɔ hã ènyae nyuie le wò dzi me be yedo ɖiŋu na amewo kpɔ zi geɖe.+23 Metsɔ nunya do nu siawo katã kpɔ, eye megblɔ be: “Madze nunya.” Gake nyemete ŋui o.24 Nu si li la, egbɔ metsɔ o, eye eme goglo ale gbegbe. Ame kae ate ŋu ase egɔme?+25 Nye la, metsɔ nye dzi ɖo anyi be madze si nunya, madzro eme, eye madii, ne makpɔ susu si ta nuwo le alea, ne manyae be movidzɔdzɔ nye vɔɖivɔ̃ɖi, eye tsukuku nye bometsitsi.+26 Eye mekpɔ nu sia be: Nu si vena wu kue nye nyɔnu si zu adoboli, efe dzi nye ɖɔ, eye efe asiwo nye kunyowu. Ame si fe nu dzea Mawu vavã la ŋu la asi le enu,+ ke nu vɔ̃ wɔla ya adze esi me.+27 Nyagblɔla+ be: “Kpɔ ɖa! Esia ŋue meke ɖo; medzro nuwo me ɖekaɖeka, ne mafo nya ta,28 gake nyemeke ɖe* nu si dim menɔ atraɖii la ŋu o. Mekpɔ ŋutsu ɖeka* le ame akpe ɖeka dome, ke nyemekpɔ nyɔnu ɖeka le wo katã dome o.29 Esia ko mekpɔ, be: Mawu vavã la wɔ amegbetɔwo wole dzɔdzɔe,+ ke woawo ŋutɔwoe ti ayedzedze geɖe yome.”+


text: 5 Azɔ misee, mi kesinɔtɔwo, mifa avi eye mifu asi nu le xaxa siwo gbɔna mia dzi la ta.+2 Miafe kesinɔnuwo nyunyɔ, eye agbagblaʋuiwo ɖu miafe awuwo.+3 Miafe sika kple klosalo lé ɣebia, eye wofe ɣebialéle aɖi ɖase le mia ŋu ahaɖu miafe ŋutilã. Nu si miedzra ɖo ɖi le ŋkeke mamlɛawo me anɔ abe dzo ene.+4 Kpɔ ɖa! Dɔwɔla siwo ŋe miafe agblemenuwo na mi la fe fetu siwo dzi miezi la le ɣlidodo dzi, eye nuŋelawo fe ɣlidodo be woaxɔ na yewo la va ɖo aʋakɔwo fe Yehowa* fe towo me.+5 Mieɖu agbe eye miedo dzidzɔ na mia ɖokuiwo le anyigba dzi. Miena miafe dziwo da ami le wuwugbe la kura gɔ̃ hã.+6 Miebu fɔ ame, eye miewu ame dzɔdzɔe la. Ðe metsi tsitre ɖe mia ŋu oa?7 Eya ta nɔviwo, migbɔ dzi ɖi va se ɖe Afetɔ la fe anyinɔɣi la.+ Kpɔ ɖa! Agbledela nɔa anyigba fe nuku xɔasi la lalam eye wògbɔa dzi ɖi va se ɖe esime adatsi kple keletsi dza.+8 Miawo hã migbɔ dzi ɖi;+ mido ŋusẽ miafe dziwo, elabena Afetɔ la fe anyinɔɣi gogo.+9 Nɔviwo, miganɔ tse ɖum* ɖe mia nɔewo ŋu o, ale be woagadrɔ̃ ʋɔnu mi o.+ Kpɔ ɖa! Ʋɔnudrɔ̃la la le tsitre ɖe ʋɔtrua nu.10 Nɔviwo, mina nyagblɔɖila siwo fo nu le Yehowa* fe ŋkɔ me la fe fukpekpewo,+ kple wofe dzigbɔgbɔ blewu la,+ nanye kpɔɖeŋu na mi.+11 Kpɔ ɖa! Míeyɔa ame siwo doa dzi la be dzidzɔtɔwo.+ Miese Hiob fe dzidodo ŋu nya,+ eye miekpɔ ale si Yehowa* na nuwo va wu enu nɛ,+ be Yehowa* fe dɔme trɔna ɖe ame ŋu geɖe, eye wòkpɔa nublanui na ame.+12 Gawu la, nɔvinyewo, midzudzɔ nutàta, eɖanye dzifo alo anyigba alo nu bubu aɖe o, migatà wo dometɔ aɖeke o. Ke boŋ mina miafe “Ɛ̃” nanye ɛ̃, eye miafe “Ao” nanye ao,+ ale be miagadze ʋɔnudɔdrɔ̃ me o.13 Ðe mia dometɔ aɖe le xaxa me toma? Neyi edzi wòanɔ gbe dom ɖa.+ Ðe dzi le ame aɖe dzɔma? Nedzi kafukafuha.+14 Ðe mia dometɔ aɖe le dɔ léma? Neyɔ hamemetsitsiwo+ woava egbɔ, eye woado gbe ɖa ɖe eta ahasi ami nɛ+ le Yehowa* fe ŋkɔ me.15 Eye xɔse fe gbedodoɖa ana dɔnɔ* la fe lãme nasẽ, eye Yehowa* afɔe ɖe te. Eye ne ewɔ nu vɔ̃ la, woatsɔe akee.16 Eya ta miʋu miafe nu vɔ̃wo me+ na mia nɔewo, eye mido gbe ɖa ɖe mia nɔewo ta, be miahaya. Ŋusẽ le ame dzɔdzɔe fe kokofofo ŋu, eye wòwɔa dɔ.+17 Eliya nye amegbetɔ si fe seselelãmewo sɔ kple mía tɔwo, gake edo gbe ɖa vevie be tsi nagadza o, eye tsi medza ɖe anyigba la dzi o fe etɔ̃ kple ɣleti ade.+18 Eye wògado gbe ɖa, eye tsi dza tso dzifo, eye anyigba gawɔ nu.+19 Nɔvinyewo, ne mia dometɔ aɖe tra mɔ tso nyatefe la gbɔ, eye ame bubu gatrɔe gbɔe la,20 minyae be ame si trɔ nu vɔ̃ wɔla la tso efe mɔtatra dzi la,+ axɔe* tso ku me, eye wòatsyɔ nu nu vɔ̃ geɖe dzi.+


text:
Le Directeur Général du groupe de presse Togonyigba vous présente ses vœux de la nouvelle année 2022 en éwé : « Ƒenuwuwu fe gbedoname na tɔnyewo »
Je refuse de vous dire bonne année dans une langue que j’ai en héritage, le Français
Ƒenuwuwu fe gbedoname na tɔnyewo
Agooo na mi tɔnye wo! ».
Medo fegbe na mi kata. Medi fe nuwuwu
fe dzɔgbenyui na mi.
Tsitsiawo gblɔna be: agbe ka didi legbea, ameŋutɔe henɛ na eɖokui. Mina mía le be na míafe dzidzɔ kpɔkpɔwo, hadedewo, nunonowo, nuɖuɖuwo kple bubuawo. Elabena fe nuwuwu menye agbe fe nuwuwu wò nye o.
Eʋukɔɖeanyi kple bubuawo me nye nya yeye wonye na mí o. Le esiata mina míanɔ ŋudzɔ le míafe nuwɔnawo katã me. Ne nye be ga meli o hãa mikutsi ne miano aha kpɔ dzidzɔ le mianɔfewo, kple miaviwo, miasrɔwo, miafometɔwo kple nɔvi nɔviwo: Ne naneke mele xɔme o hã, wolea ʋuɔ dona, ameaɖeke megava do ga ɖe efe sia ŋu o, eye mega wɔ ɖokuiwò abe nublanui tɔ ene hã o. Koklo fenya medzɔna le Aʋako fe ʋɔnu o, amee nɔ ame ŋu hafi wonyea zã mi.
Ƒe akpe eve kple blave vo eve (2022) nye nugbedofe na mí katã.
Akpe na mi.
Blonya Na mi Looo! Medi fe xoxo kple yeyea fe dzɔgbenyuie na mi katã le Afetɔ la fe ŋkɔ xɔasi la me!!🤝🏾
José Éric Kodjo GAGLI


text:
Masa
Masa (alo Yuni) enye ɣleti adelia le fea me le Gregoria ɣletigbalẽa me. Ŋkeke 30 ye le ɣletia me.
Le blema ŋɔli la, Romatɔwo tsɔ Yuno si nye wofe mawu ɖeka fe ŋkɔ na ɣleti sia. Helatɔwo yɔna mawu sia be Hera (Ήpa) [ˈhiːrə] le Helagbe me.
Ŋkeke tɔxewo le Masa meTrɔ trɔ
- Aflaga Ŋkekewo le Sweden (Masa 6), United States (Masa 14), Denmark (Masa 15), Argentina (Masa 20), and Romania (Masa 26).
- Masa 16 enye Youth Day alo "Ɖekakpuiwo fe ŋkeke" le South Africa.
- Wimbledon Tennis hoʋiʋlia nɔa ɣleti sia me.
- Philippines dukɔa fe ɖokuisinɔnɔ ŋkeke dze Masa 12 dzi.
- Eritrea Masa 20 nye "Martyrs Day" .
Nusiwo menɔna ŋkeke ɖeka dzi oTrɔ trɔ
- Kɔsiɖagbe evelia le Masa me le Belgium. Le United States, United Kingdom, Mexico, Netherlands, Ireland kple Canada la, woɖuie le Kɔsiɖagbe etɔ̃lia dzi le Masa me.
Nu bubuwoTrɔ trɔ
- Ɣleti aɖeke meli si fe ŋkeke gbãtɔ dzea esi dzi Masa tɔ dzea le kɔsiɖaa me.
Nya siawo fe tsofeTrɔ trɔ
- Masa le Eŋlisi Wikipiɖia la me
- Ɣletia fe sefofo enye rose alo honeysuckle le Eŋlisigbe me.
- Masa fe kpe xɔasi enye pearl, Alexandrite, or moonstone.


text:
16 Amegbetɔ ɖoa nuwo ɖe efe dzi me,*Ke Yehowa gbɔe ŋuɖoɖo si dona le enu* tsona.+2 Ame fe mɔwo katã dzɔ* le eya ŋutɔ ŋkume,+Ke Yehowae dzroa dzimesusuwo* me kpɔna.+3 Tsɔ wò dɔ ɖe sia ɖe de asi na Yehowa,*+Ekema wò ɖoɖowo adze edzi.4 Yehowa wɔ nu sia nu hena efe tameɖoɖo me vava,Ale be ame vɔ̃ɖi gɔ̃ hã natsrɔ̃ le vɔ̃dzɔgbe.+5 Ame sia ame si dana le efe dzi me la nye ŋunyɔ na Yehowa.+Ka ɖe edzi be, womagbe tohehe na ame sia o.6 Lɔlɔ̃ si nu metsina o kple nutefewɔwɔ ye wotsɔna léa avu ɖe vodada ta,+Eye Yehowa vɔvɔ̃e nana ame trɔna ɖa le vɔ̃ ŋu.+7 Ne ame aɖe fe zɔzɔme dze Yehowa ŋu la,Enana efe futɔwo ke hã nɔa ŋutifafa me kplii.+8 Nu ʋɛ si ŋu dzɔdzɔenyenye kpe ɖo la+Nyo wu nunɔamesi geɖe si ŋu madzɔmadzɔnyenye kpe ɖo.+9 Amegbetɔ wɔa ɖoɖo ɖe ale si wòazɔe ŋu le efe dzi me,Ke Yehowae fiaa mɔ efe afɔɖeɖewo.+10 Mawu fe afiatsotsoe wòle be wòanɔ fia fe nuyiwo dzi;+Mele be efe nu natrɔ gbo nya dzɔdzɔe o.+11 Nudzidzenu kple nudanu nyui tso Yehowa gbɔ;Nudakpe siwo katã le akplo me hã nye efe nuwɔwɔ.+12 Nu vɔ̃ɖi wɔwɔ nanye ŋunyɔnu na fiawo,+Elabena dzɔdzɔenyenyee wotsɔna lia ke fiazikpui.+13 Nuyi siwo dzi nya dzɔdzɔewo le lae dzea fiawo ŋu.Ame si gblɔa nya siwo le etefe lae wolɔ̃na.+14 Fia fe dziku le abe ku fe dɔla ene;+Ke nunyalae tsia enu.*+15 Ne fia kɔ mo ɖe ame ŋu la, agbee wònye;Eye efe ŋudzedzekpɔkpɔ ɖe ame ŋu le abe adametsiɖoɖo ene.+16 Ne nunya su ame si la, aleke mehenyo wu sikae o!+Enyo be ame natia gɔmesese wu klosalo.+17 Nutefewɔlawo fe mɔ tata foa asa na vɔ̃.Ame si léa ŋku ɖe efe zɔzɔme ŋu la kpɔa efe agbe* ta.+18 Dada doa ŋgɔ na gbegblẽ,Eye ɖokuidodoɖedzi doa ŋgɔ na anyidzedze.+19 Enyo be ame nabɔbɔ eɖokui* le ame fafawo dome,+Wu be woama aboyonu kple dadalawo.20 Ame si ɖea nugɔmesese deto fiana le nyawo me la, nu adze edzi nɛ,*Eye dzidzɔtɔe nye ame si ɖoa dzi ɖe Yehowa ŋu.21 Ame si si dzi nyanu le la, woayɔe be nugɔmesela,+Eye ame si fe numenyawo dzea to* la nana woxɔa efe nyawo dzi sena.+22 Gɔmesese deto la, agbevudo wònye na ame siwo si wòle,Ke bometsilawo ŋutɔwo fe bometsitsie nye wofe tohehe.23 Nunyala fe dzi nana efe nu dzea nunya,+Eye wònana woxɔa efe nyawo dzi sena.24 Nya dzeto la, anyixe wònye,Evivina na luʋɔ,* eye wòdaa gbe le fuwo ŋu.+25 Ame aɖewo fe mɔ dzɔ le woawo ŋutɔ ŋkume,Ke efe nuwuwu nye ku fe mɔ.+26 Nu si le dɔwɔla dzrom* lae nana wòwɔa dɔ sesẽElabena efe dɔwuamee* foa du ɖe ete.+27 Yakame hea nu vɔ̃ɖi ɖe go;+Eye efe nufo le abe dzo binu ene.+28 Gedila* dea dzre afe,+Eye ameŋugblẽla maa xɔlɔ̃wo dome.+29 Ŋutasẽla blea ehavi nu,Eye wòkplɔnɛ toa mɔ manyomanyo dzi.30 Emiaa ŋku ɖe ame ne ele vɔ̃ ɖom ɖe tame.Edaa nuyi ɖe nuyi dzi ta, ke hã ewɔa vɔ̃ dea goe pɛpɛpɛ.31 Ta fowɔ nye atsyɔ̃fiakuku,*+Ne wokpɔe le dzɔdzɔenyenye fe mɔ dzi.+32 Ame si gbɔa dzi ɖi blewu+ la nyo wu kalẽtɔ,Eye ame si léa efe dziku nu* la nyo wu duwo xɔla.+33 Wodzidzea nu ɖe nu dzi le akɔ,+Ke Yehowa gbɔe nyametsotso ɖe sia ɖe tsona.+
Etenuŋɔŋlɔ
^ Egɔmeɖeɖe tẽe, “Amegbetɔ tɔe nye dzi fe nuɖoɖowo.”


text:
Jacques
YAKOBO ƑE AGBALẼ
Kpɔkplɔyiɖeme:
Ame si ŋlɔ Yakobo fe Agbalẽe nye Yakobo si amewo gblɔ be
enye Yesu nɔvi eye wòganye tatɔ gbãtɔ na Yerusalem Hamea.
Eŋlɔ agbalẽ sia na Yudatɔ siwo nye kristotɔ siwo kaka ɖe tefe
vovovowo. Efo nu tso nu siwo wòle be kristotɔwo nawɔ la ŋuti.
Ke nu si dzi wòte gbe ɖo vevie wue nye, ele be dɔwɔwɔ nakpe
ɖe xɔse ŋu hafi kristotɔ fe xɔse nade blibo.
Emenyawo 1. Agbenɔnɔ abe kristotɔ ene, 1:1-27
2. Nufiamewo kple nyaheɖeameŋuwo, 2:1-4:17
3. Nufiamewo dziyiyi, 5:1-20
1 Agbalẽ sia tso Yakobo, Mawu kple Afetɔ Yesu Kristo fe dɔla, gbɔ na Yudatɔ
kristotɔ siwo kaka ɖe xexeame godoo. Mele gbe dom na mi katã.
2 Nɔvi lɔlɔ̃awo, ne dodokpɔ fomevi geɖewo tu mi la mibui dzidzɔ sɔŋ, 3
elabena mienyae bena miafe xɔse fe dodokpɔ hea dzidodo vanɛ. 4 Ele be dzidodo
nawu efe dɔ nu ale be miatsi azu blibo eye naneke mahiã mi o.
5 Ne ame aɖe hiã nunya la nebia Mawu ame si naa ame sia ame faa kple
dɔmekɔkɔ eye Mawu anae fɔbubumanɔmee. 6 Gake ne ebia la ele nɛ be wòaxɔe
ase ɖikekemanɔmee elabena ame si kea ɖi la le abe futsotsoe si ya fona yina gbɔna la
ene. 7 Ame ma megasusu be yeaxɔ naneke tso Afetɔ la gbɔ o. 8 Elabena enye dzime
eve susula eye meli ke le nu siwo katã wowɔna la me o. 9 Nɔvi si mele nɔfe kɔkɔ
aɖeke o la nefo adegbe be wodo ye ɖe dzi. 10 Ke ame si si kesinɔnuwo le la nefo
adegbe be yemenye naneke o elabena enu ava yi abe sefofo le gbedzi ene. 11
Elabena ɣe dzena eye ɣe la fe ŋusẽ naa gbe yrɔna eye efe sefofo duduna, ale wòbua
efe anidzedze. Nenema ke kesinɔtɔ hã nu ava yi esime wòɖo efe agbe fe vivife.
12 Woayra ame si doa dzi le tetekpɔ me elabena ne enɔ te va se ɖe nuwuwu
la axɔ agbefiakuku esi fe ŋugbe Mawu do na ame siwo lɔ̃nɛ.
13 Ne wote ame aɖe kpɔ la megagblɔ be, “Mawu le teyem kpɔ o.” Elabena
womate ŋu atsɔ nu vɔ̃ɖi ate Mawu kpɔ alo eya ŋutɔ hã nate ame aɖeke akpɔ o. 14 Ke
boŋ ame sia ame fe didi vɔ̃woe tenɛ kpɔna eye woblea enu hehenɛ dzonae. 15
Emegbe la didi vɔ̃ la fɔa fu hedzia nu vɔ̃ eye ne nu vɔ̃ tsi nyuie la edzia ku.
Nu nyuiwo katã tsoa Mawu gbɔ
16 Nɔvi lɔlɔ̃awo, migana woable mi o. 17 Nunana nyui kple nunana deblibo ɖe
sia ɖe dzifoe wòtsona, tso dzifokekeli fe Fofo la gbɔ, ame si metrɔna abe ale si
vɔvɔlῖ trɔnae ene o. 18 Enye efe lɔlɔ̃nu be wòadzi mí to nyatefe fe nya la me ale be
míanye efe nuwɔwɔwo katã fe kutsetse gbãtɔ.
Nya la sese kple edziwɔwɔ
19 Nɔvinye lɔlɔ̃awo, milé ŋku ɖe nu sia ŋu be: ame sia ame naɖe abla le nusese me,
nanɔ blewu le nufofo kple dzikudodo me, 20 elabena ame fe dziku mehea
dzɔdzɔenyenye fe agbenɔnɔ si Mawu di la vanɛ o. 21 Eya ta miɖe ŋutilãmeɖifofowo
katã ɖi kple nu vɔ̃ɖi wɔwɔ si bɔ ɖe mia dome la ɖi, eye miatsɔ ɖokuibɔbɔ axɔ nya si
wodo ɖe mia me esi si ŋusẽ le be wòaɖe miafe luʋɔwo.
22 Miganye nya la selawo ko ahanɔ mia ɖokuiwo blem o, ke boŋ miwɔ ɖe nu
si nya la gblɔ dzi. 23 Elabena ame aɖe si se nya la eye mewɔ ɖe edzi o ɖi ame aɖe si
kpɔ efe mo le ahuhɔ̃e me. 24 Ke esi wodzo le ahuhɔ̃ea gbɔ la megaɖo ŋku ale si efe
dzedzeme le la dzi o. 25 Ke ame si dzroa Mawu fe se si de blibo, si naa ablɔɖe ame
la me tsitotsito ɣesiaɣi eye meŋlɔa nu si wòsrɔ̃ la be o ke boŋ wòwɔa edzi la
woayrae le nu si wòwɔna la me.
Xɔse kple dɔwɔwɔ
26 Ne ame aɖe gblɔ be yenye xɔsetɔ ke mede ga efe aɖe o la le eɖokui blem eye efe
xɔse la hã nye dzodzro. 27 Xɔse si mía Mawu Fofo la xɔna abe esi le dzadzɛ eye
kpɔtsɔtsɔ mele eŋu o lae nye esi be: woakpɔ tsyɔ̃eviwo kple ahosiwo dzi le wofe
xaxa me, eye be amea mafo ɖi eɖokui kple xexemenuwo o.
2 Nɔvinye lɔlɔ̃awo, abe ame si xɔ míafe ŋutikɔkɔe fe Afetɔ, Yesu Kristo, dzi se
ene la, migakpɔ ame ŋkume o. 2 Mítsɔe be ame aɖe va míafe sɔleme eye wòdo
sikasigɛ nyuitɔ heta avɔ xɔasi eye ame dahe si do awu vuvu hã ge ɖe sɔlemexɔa me.
3 Ne mietsɔ bubu tɔxɛ na ame si do awu xɔasi la hegblɔ nɛ be, “Va nɔ tefe nyui
sia,” gake miegblɔ na ame dahe la be “Wò ya nɔ tsitre ɖe afi ma” alo “Bɔbɔ nɔ
anyigba le nye afɔnu,” la 4 ɖe miede vovo ameawo me le mia dome eye mieva zu
ʋɔnudrɔ̃la siwo me susu vɔ̃ɖiwo le o mahã?
5 Nɔvinye lɔlɔ̃tɔwo, miɖo tom: ɖe Mawu metia ame siwo xexemetɔwo buna
be wonye ame dahewo la be woanye kesinɔtɔwo le xɔse me eye be woanyi fiaɖufe si
ŋugbe wòdo na ame siwo lɔ̃nɛ la fe dome o mahã? 6 Ke miawo la miedzu ame
dahewo. ɖe menye kesinɔtɔwoe le miabam oa? 7 ɖe menye woawoe le ɖi fom ame
si ŋu bubuŋkɔ le, ame si tɔ mienye la oa?
8 Ne mielé fiasedede si le mawunya me esi gblɔ be, “Lɔ̃ hawòvi abe wò
ŋutɔ ɖokuiwò ene,” ɖe asi la miele nu dzɔdzɔetɔ wɔm. 9 Ke ne miele ame ŋkume
kpɔm la miewɔ nu vɔ̃ eye se la bu fɔ mi be mienye sedzidalawo.
Ameŋkumekpɔkpɔ meganɔ mia dome o
10 Ame si wɔa Mawu fe sewo katã dzi, gake wòda le ɖeka pɛ dzi la, eda le wo katã
dzi. 11 Elabena ame si de se be, “Mègawɔ ahasi o” la eya kee de se be, “Mègawu
ame o.” Eya ta ne mèwɔ ahasi o, gake nèwu ame la, ènye sedzidala. 12 Miafe nufo
kple agbenɔnɔ naɖee fia be wole ʋɔnu drɔ̃ ge mi kple se si naa ablɔɖe. 13 Elabena
ʋɔnudɔdrɔ̃ si me nublanuikpɔkpɔ mele o la woatsɔ na ame si mekpɔa nublanui o.
Nublanuikpɔkpɔ ɖua ʋɔnudɔdrɔ̃ dzi.
14 Nɔvinye lɔlɔ̃awo, viɖe ka wòanye ne ame aɖe gblɔ bena xɔse le ye si evɔ
la dɔwɔwɔ mekpe ɖe eŋu o? ɖe xɔse sia tɔgbi ate ŋu aɖeea? 15 Mítsɔe be nɔviŋutsu
alo nɔvinyɔnu aɖe li esi si avɔ kple gbe sia gbe fe nuɖuɖu mele o. 16 Ne mia dometɔ
aɖe agblɔ nɛ be, “Heyi, medi dzɔgbenyui na wò, de dzo lãme eye naɖi fo nyuie,”
evɔ mehewɔ naneke le efe ŋutilãmehiahiãwo ŋuti o la, viɖe kae wonye? 17 Nenema
kee, nye xɔse ŋutɔ hã. Ne dɔwɔwɔ mekpe ɖe eŋu o la enye nu kuku. 18 Ke ame aɖe
5
agblɔ dzidefotɔe be, “Wò la xɔse le asiwò ke nye la dɔwɔwɔwo le asinye.” Fia wò
xɔse si ŋu dɔwɔwɔwo mekpe ɖo o lam eye nye hã maɖe nye xɔse afia wò to dɔ siwo
mewɔna la me. 19 Èxɔe se be Mawu ɖeka koe li, enyo gake gbɔgbɔ vɔ̃wo hã xɔe se
nenema eye wodzona nyanyanya kple vɔvɔ̃. 20 Wò bometsila, ɖe nèle kakaɖedzi dim
hafi anya be xɔse, dɔwɔwɔmanɔmee nye xɔse kuku oa? 21 ɖe womebu mía tɔgbui,
Abraham, be enye dzɔdzɔetɔ le nu si wòwɔ esi wòtsɔ via Isak be yeasa vɔe na Mawu
oa? 22 Edze faã be efe xɔse kple dɔwɔwɔwo sɔ ɖekae ale be efe xɔse de blibo to nu
si wòwɔ la me. 23 Esia wɔ ɖe mawunya si gblɔ be, “Abraham xɔ Mawu dzi se eye
wòto esia me zu ame dzɔdzɔe” la dzi eya ta woyɔe be Mawu xɔlɔ̃. 24 Edze fãa be
menye ame fe xɔse ɖeɖe koe wotsɔna tsoa afia o ke boŋ dɔ siwo wòwɔ hã kpena ɖe
eŋu.
25 Nenema ke ɖe womebu Rahab gbolo la gɔ̃ hã be enye dzɔdzɔetɔ le nu si
wòwɔ esi wòɣla ŋkutsala siwo dze egbɔ eye wòna woto mɔ bubu dzo oa? 26 Ale si
ŋutilã, gbɔgbɔmanɔmee nye nu kuku la nenema ke xɔse, dɔwɔwɔmanɔmee hã nye nu
kuku.
3 Nɔvinye lɔlɔ̃awo, mia dometɔ geɖewo megabu wo ɖokuiwo nufialawoe o,
elabena mienyae be mí ame siwo nye nufialawo la woadrɔ̃ ʋɔnu mí vevie wu ame
bubuwo. 2 Elabena mía dometɔ ɖe sia ɖe daa vo le mɔ geɖewo nu. Ne ame aɖe
medaa vo le nufofo me o la eyae nye ame si de blibo ale wòtea ŋu dea ga efe ŋutilã
blibo la. 3 Numega sue si míedea sɔwo fe nume la, eyae nana be woɖoa to mí eye
míetea ŋu trɔa lã bliboa ɖe afi sia afi. 4 Mítsɔ tɔdziʋu gãwo abe kpɔɖeŋu ene. Togbɔ
6
be wololo gã eye ya sesẽwoe hea wo hã la, kuɖɔ sue aɖe si le ʋua gɔme lae kuɖɔɖola
la zãna tsɔna trɔa tɔdziʋu gã la fe mo ɖe afi sia afi si wòdi be tɔdziʋu gã la nayi. 5
Nenema ke ame fe aɖe nye ŋutinu sue aɖe ko gake etea ŋu foa adegbe gã. Mikpɔ ale
si dzoxi sue aɖe tea ŋu tɔa dzo ave gãwoe la ɖa. 6 Aɖe ŋutɔ hã nye dzo; enye
xexeme vɔ̃ɖi le ŋutinuwo dome. Egblẽa ameti blibo la dome. Etɔa dzo amea fe
agbemɔzɔzɔ blibo la eye mlɔeba la wotɔa dzo eya ŋutɔ hã le dzo mavɔ ʋe me. 7
Amegbetɔ ate ŋu amla lã ɖe sia ɖe fomevi, xeviwo, nutatawo kple tɔmelãwo siaa, 8
gake ame aɖeke mate nu amla ame fe aɖe o. Enye aɖi vɔ̃ɖi si dzi womate ŋu aɖu o. 9
Mietsɔa míafe aɖe kafua míafe Afetɔ kple Mawu eye míegatsɔa aɖe ma ke foa fi dea
amegbetɔ si wowɔ ɖe Mawu fe nɔnɔme me. 10 Kafukafu kple fifode dona tsoa
ame fe nu ɖeka ma ke me. Ke, nɔvinyewo, le nyatefe me la, mele be wòanɔ alea o.
11 ɖe vudo ɖeka ma ate ŋu adzi tsi vivi kple dzetsia? 12 Nɔvinyewo, ɖe gboti ate ŋu
atse amikutsetsewo, alo wainka ate ŋu atse gbowoa? Gbeɖe, dzetsivudo hã mate ŋu
adzi tsi vivi o.
Nunya fomevi eve
13 Ame kae nye nunyala kple nugɔmesela le mia dome? Neɖee fia to agbe nyui nɔnɔ
kple dɔwɔwɔ siwo wowɔ le ɖokuibɔbɔ si tsoa nunya gbɔ la me. 14 Ke ne míafe dzi
yɔ fũu kple ŋuʋaʋã vɔ̃ɖi kple dokuitɔdidi la, esia meganye adegbe míanɔ fofom alo
agbe nyatefe la o. 15 “Nunya” sia tɔgbi metso dzifo o, ke boŋ etso anyigba dzi afi
eye wònye nu si tso Abosam gbɔ eye eŋuti mekɔ o. 16 Elabena afi si ŋuʋaʋã
kple ɖokuitɔdidi vivivo le lae, masɔmasɔ kple nu vloe ɖe sia ɖe wɔwɔ nɔna.
7
17 Ke nunya si tso dzifo la, gbã la, ele dzadzɛ eye wòlɔ̃a tomefafa, efana na
ame bubuwo, ebɔbɔa eɖokui, eye wòyɔ fũu kple nublanukpɔkpɔ. Kpe ɖe esiawo ŋuti
la, etsea ku nyuiwo, medea ame dzi o eye wòwɔa nu si le etefe. 18 Ŋutifafame
siwo fãa ŋutifafa la, xaa dzɔdzɔenyenye fe kutsetse.
Nu siwo hea avuwɔwɔ vanɛ
4 Nu kae hea avuwɔwɔ kple dzrewɔwɔ vaa mia dome? ɖe menye miafe
dzimedidi siwo le aʋa wɔm le mia me lae oa? 2 Miedia nu gake miekpɔnɛ o, miewua
ame, xɔa efe nuwo, gake nu si dim miele la masu mia si o. Miewɔa dzre eye
miewɔa avu hã gake nuawo mesua mia si o, elabena miebiaa Mawu o. 3 Ne miebia
la, miafe asi mesua edzi o, elabe miebia kple susu vɔ̃ɖi, miebia nu siwo miawɔ
yakayaka na mìa ɖokuiwo.
4 Mi ahasiwɔlawo! ɖe mienya be ne miedze xɔlɔ̃ kple xexeame la ekema
mielé fu Mawu oa? Ame sia ame si dze xɔlɔ xexeame la nye Mawu fe futɔ. 5 Alo ɖe
miesusu be dzodzroe mawunya gblɔ be gbɔgbɔ si wòde mía me la ʋãa ŋu veviea? 6
Ke ena amenuveve geɖe mí. Esia ta mawunya gblɔ be, “Mawu tsia tre ɖe dadalawo
ŋu ke evea ame siwo bɔbɔa wo ɖokui ɖe anyi la nu.” 7 Eya ta mibɔbɔ mia ɖokuiwo
ɖe Mawu te. Mitsi tre sesῖe ɖe Abosam ŋuti ekema asi le mia nu. 8 Mite ɖe Mawu
ŋu kpokploe eye eya hã atsɔ ɖe mia gbɔ. Mi nu vɔ̃ wɔlawo miklɔ miafe asiwo, eye
mi ame siwo nye dzime eve susulawo la miklɔ miafe dziwo me. 9 Milé blanui, mifa
konyi eye mifa avi. Mina miafe nukoko nazu konyifafa, eye miafe dzidzɔkpɔkpɔ
nazu blanuiléle. 10 Mibɔbɔ mia ɖokui na Afetɔ la ekema ado mi ɖe dzi.
8
11 Nɔviwo, migagblẽ mia nɔewo ŋu o, ame si gblẽ nɔvia ŋu alo drɔ̃ ʋɔnui la,
tsi tsitre ɖe se la ŋu hedrɔ̃ ʋɔnui. Ne èdrɔ̃ ʋɔnu se la la, mèle edzi wɔm o ke boŋ ènɔ
ʋɔnudrɔ̃zikpui dzi hele ʋɔnu drɔ̃mii. 12 Senala kple ʋɔnudrɔ̃la ɖeka koe li, ame si tea
ŋu ɖea ame eye wotsrɔ̃a ame hã. Ke wò la, ame kae nènye be nàdrɔ̃ ʋɔnu hawòvi?
Adegbefofo le tsɔ si gbɔna ŋuti
13 Azɔ la miɖo to afii, mi ame siwo le gbɔgblɔm be, “Egbe alo etsɔ míayi du sia alo
ekemɛ me, anɔ anyi fe ɖeka, atsa asi eye míakpɔ ga.” 14 Nu ka ta? Elabena mienya
nu si ava dzɔ etsɔ si gbɔna gɔ̃ hã o. Nu kae miafe agbe nye? Miele abe afu si
dona ɣeyiɣi kpui aɖe eye wògabuna la ene. 15 Ke boŋ migblɔ bena, “Nenye Afetɔ
la fe lɔlɔ̃nu la, míanɔ agbe eye míawɔ nu sia kple ekemɛ.” 16 Ke nu si miewɔna la
nye dada kple ɖokuidodo ɖe dzi foflu. Adegbefofo siawo tɔgbi katã nye nu vɔ̃. 17
Eya ta ne ame aɖe nya nu nyuie si wòle be wòawɔ gake mewɔe o la, ewɔ nu vɔ̃.
Nuxɔxlɔ̃ kesinɔtɔ ŋutasẽlawo
5 Azɔ la mi kesinɔtɔwo, miɖo to afii, mido ɣli eye mifa avi, le fukpekpe si
gbɔna mia dzi va ge la ta. 2 Miafe kesinɔnuwo nyunyɔ eye agbagblaʋui ɖu miafe avɔ
nyuiwo keŋkeŋ. 3 Miafe sika kple klosalowo lé ɣebia eye wofe ɣebialéle sia
nye ɖaseɖiɖi si tsi tre ɖe mia ŋu hele miafe ŋutilã ɖum abe dzo ene. Mieha
kesinɔnuwo dzra ɖo fũu le ŋkeke mamlɛawo me. 4 Mikpɔ ɖa, dɔwɔla siwo ŋlɔ miafe
agblewo me eye miegbe fexexe na wo la, le avi fam ɖe mia ŋuti. Nenema ke ame
siwo xa nu na mi le agble me la fe ɣlidodo va ɖo tome na Afetɔ Ŋusẽkatãtɔ la. 5
9
Mienɔ xexeamae le agbeɖuɖu blibo me eye mietsɔ mia ɖokuiwo de vivisese geɖe
me. Mienyi mia ɖokuiwo heda ami le wuwuŋkeke la lalam. 6 Miebu fɔ amewo eye
miewu ame maɖifɔ siwo metsi tre ɖe mia ŋu o.
Dzidodo le fukpekpe me
7 Eya ta, nɔvinyewo, migbɔ dzi ɖi blewu va se ɖe Afetɔ la fa vava. Mienya ale si
agbledela lalana na efe agblemenukuwo be woatse ku, eye wògbɔa dzi ɖi na
adametsi kple kelemetsi. 8 Alea ke wòle be miawo hã miagbɔ dzi ɖii eye mianɔ
tsitre sesῖe elabe Afetɔ la fe vava ɖo vɔ. 9 Nɔviwo, migalῖ liʋiliʋῖ le mia nɔewo ŋu o,
ne menye nenema o la woadrɔ̃ ʋɔnu mi. ʋɔnudrɔ̃la la fe afɔ le ʋɔtru la nu.
10 Nɔviwo, mina Nyagblɔɖila siwo gblɔ Mawu fe nya na amewo le Afetɔ la
fe ŋkɔ me la nanye kpɔɖeŋu na mi le fukpekpewo me. 11 Abe ale si wòle nyanya me
na mi ene la, míebua ame siwo do dzi le xaxawo me la be wonye yayramewo. Miese
Hiob fe dzidodo le fukpekpe me fe nyawo, eye mienya ale si Afetɔ la wɔ nɛ le
nuwuwu. Afetɔ la nye dɔmenyotɔ kple nublanuikpɔla gã aɖe. 12 Gawu la,
nɔvinyewo, migata nu o, eɖanye kple anyigba loo dzifo alo nu bubu aɖeke o. Miafe
ẽ nanye ẽ eye miafe o nanye o, nemenye nenema o la miadze na ʋɔnudɔdrɔ̃.
Xɔse fe gbedododa
13 Mia dometɔ aɖe le fu kpena? Nedo gbe ɖa. Mia dometɔ aɖe le dzidzɔ kpɔma?
Nedzi kafukafuhawo. 14 Ame aɖe le dɔ lém le mia domea? Neyɔ hanunɔlawo ne
woado gbe ɖa ɖe eta eye woasi ami nɛ le Afetɔ la fe ŋkɔ me. 15 Eye gbe si wodo ɖa
le xɔse me la ana be amea fe lãme nasẽ, eye Afetɔ la afɔe ɖe tsitre. Ne ewɔ nu vɔ̃ hã
la, woatsɔe akee. 16 Eya ta miʋu miafe nu vɔ̃wo me na mia nɔewo eye miado
gbe ɖa ɖe mia nɔewo ta be miafe lãme nasẽ. Ame dzɔdzɔe fe gbedodoɖa nu sẽna eye
wòwɔa dɔ. 17 Eliya nye amegbetɔ abe míawo ke ene. Edo gbe ɖa vevie be tsi
nagadza o, eye tsi medza o fe etɔ̃ kple afã sɔŋ. 18 Emegbe la egado gbe ɖa, dzifo nu
ʋu eye tsi dza ale be anyigba gatse efe kutsetsewo. 19 Nɔvinye lɔlɔ̃awo, ne mia
dometɔ aɖe tra tso nyatefe la gbɔ eye ame aɖe kplɔe gbɔe la, 20 nenya esia be: ame
si na nu vɔ̃ wɔla trɔ tso efe mɔ vɔ̃ dzi la, aɖee tso ku me eye woatsɔ nu atsyɔ nu vɔ̃
gbogbɔ aɖewo dzi.


text:
SƆHƐWO BIANA BE
Ke Ne Lãmesẽkuxiwo Ðe Kpe Nam Ðe? (Akpa 3)
Sɔhɛmenɔɣi nye ɣeyiɣi si me wogblɔna be ame nɔa lãmesẽ me eye ŋusẽ geɖe nɔa eŋu. Ke hã le sɔhɛ aɖewo ya gome la, dɔléle sesẽwo na be wɔna boo megale wo ŋu o. Alea wòle le gowòmea? Ne nenemae la, ke nu siwo me V’loria, Justin kple Nisa to la ade dzi fo na wò. Yehowa Ðasefowoe wo katã wonye. De dzesi ale si wowɔ nɔ te ɖe lãmesẽkuxi sesẽ aɖewo nui la ɖa.
V’loria
Lãmekaveamedɔ le ŋunye tso esime mexɔ fe 14 pɛ ko. Kaka maxɔ fe 20 la, wokpɔ funukpefetetedɔ kple dɔléle vɔ̃ɖi siwo woyɔna be lupus kple Lyme le ŋunye. Esi wònye be megbɔdzɔna ɣesiaɣi ta la, esesẽna nam be mawɔ nu siwo katã medina be mawɔ. Ɣeaɖewoɣi la, metutuna tsia bunɔkeke me.
Nane si ɖea fu nam wu nye dɔlélea ŋutɔe nye ale si wòtena ɖe dzinye vevie be nyemetea ŋu wɔa nu bɔbɔetɔ teti gɔ̃ hã o, abe nuŋɔŋlɔ alo nuʋuʋu le ze nu ene. Ne mekpɔ ɖeviwo le zɔzɔm la, nyemetea ŋu sea nu si tae azɔlizɔzɔ sesẽna na nye ya nenema gbegbe ɖo la gɔme o. Mesena le ɖokuinye me be medo kpo nu.
Dzidzɔtɔe la, nye fometɔwo kple Yehowa Ðasefowo fe hame si me mele la me tɔwo naa kpekpeɖeŋum. Hamea me tɔwo va kpɔam ɖa, eye esia nana be nyemegasena le ɖokuinye me be metsi akogo o. Togbɔ be menɔa bɔbɔe be woakɔm le nye bunɔkeke me alo akɔm de ʋu loo alo akɔm do go le ʋu me o hã la, hamea me tɔ aɖewo kpeam hena hadomewɔnawo.
Ame tsitsi siwo le hamea me la kpena ɖe ŋunye ŋutɔ, elabena wosea nye nɔnɔmea gɔme nyuie. Wokpe ɖe ŋunye mekpɔ afi si nye ŋutete se ɖo, eye wona mese egɔme hã be mele be wòate ɖe dzinye ne nyemetea ŋu wɔa geɖe abe ame bubuwo ene o. Afi siwo mekpɔa dzidzɔ le wue nye hamea fe kpekpewo me kple gbeadzi. (Hebritɔwo 10:25) Le ɣeyiɣi mawo me la, mekpɔnɛ be togbɔ be mele dɔ lém hã la, nyemeto vovo boo tso ame bubuwo gbɔ o.
Meɖoa ŋku edzi na ɖokuinye be Yehowa naa nu siwo akpe ɖe mía ŋu míado dzi la mí. Le kpɔɖeŋu me, Biblia gblɔ be ne míafe gota gome le gbegblẽm hã la, ame si míenye le ememe ya ate ŋu anɔ “yeye zum gbe sia gbe.” (2 Korintotɔwo 4:16) Nenema tututue mesena le ɖokuinye me!
Bu nya sia ŋu: Ne dɔléle vɔ̃ɖi aɖe ɖe kpe na wò la, nu ka tae wòle vevie be nàdi kpekpeɖeŋu tso ame bubuwo gbɔ? Ne èle lãmesẽ me la, aleke nàte ŋu akpe ɖe ame aɖe si le dɔ lém la ŋu?—Lododowo 17:17.
Justin
Medze anyi, eye nyemegate ŋu le fɔfɔm o. Nye akɔta lia goŋgoŋ, eye nyemete ŋu le ʋaʋãm o. Wokɔm enumake yi kɔdzixɔ si me wokpɔa nɔnɔme kpatawo gbɔ le la me. Gbã la, ɖɔktawo mete ŋu nya nu si tututu nɔ fu ɖem nam o. Gake esi nu sia gadzɔ ɖe dzinye zi geɖe la, wova de dzesii be Lyme-dɔlélee le fu ɖem nam.
Lyme-dɔléle sia gblẽ nu le nye ahɔhɔ̃mekawo ŋu. Le nyatefe me la, megafona tititi ɣeaɖewoɣi togbɔ be fe geɖee nye esia wokpɔ dɔléle sia le ŋunye hã. Gbe aɖewo gbe la, lãme kple asibidɛwo veam ale gbegbe be nyemetea ŋu ʋãa wo o. Ðeko wòwɔna nam abe ɖe nye funukpefewo katã nyunyɔ ene.
Megblɔna na ɖokuinye be, ‘nyemekpɔ tsi madze dɔ sia o ɖe,’ eye esia nana medoa dziku. Mefaa avi na Mawu gbe sia gbe hebianɛ be, “Nu ka tae mele nɔnɔme sia me tom?” Meva nɔ sesem le ɖokuinye me gɔ̃ hã be Mawu gblẽm ɖi. Gake mede ŋugble tso Hiob fe ŋutinya si le Biblia me la ŋu. Hiob mese nu si tututu tae wònɔ kuxi geɖe me tom la gɔme o, gake eyi edzi wɔ nutefe na Mawu. Ne Hiob te ŋu wɔ nu nenema le kuxi gbogbo mawo me la, ke nye hã mate ŋu awɔ nenema ke.
Hamemetsitsi siwo le míafe hamea me la kpe ɖe ŋunye ŋutɔ. Wova kpɔa nye fɔfɔme ɖa ɣesiaɣi. Hamemetsitsi aɖe gblɔ nam be mate ŋu ayɔ ye ɣesiaɣi si medi be mafo nu kple ame aɖe. Medaa akpe na Yehowa gbe sia gbe ɖe xɔlɔ̃ siawo tɔgbi ta!—Yesaya 32:1, 2.
Ɣeaɖewoɣi ne míele dɔ lém vevie la, míeŋlɔa nyatefenya vevi aɖe be, eyae nye be Yehowa nya nɔnɔme siwo me tom míele. Biblia gblɔ be: “Dro wò agba ɖe Yehowa dzi, ekema alé wò ɖe te.” (Psalmo 55:22) Nu siae medzea agbagba wɔna gbe sia gbe.
Bu nya sia ŋu: Aleke ame siwo lɔ̃ wò ate ŋu akpe ɖe ŋuwò nànɔ te ɖe lãmesẽkuxiwo nu?—Lododowo 24:10; 1 Tesalonikatɔwo 5:11.
Nisa
Esi menye sɔhɛvi ko la, wokpɔ dɔléle si woyɔna be Marfan le ŋunye. Enye dɔléle aɖe si nana be ame fe funukpefewo gbɔdzɔna. Dɔléle sia gblẽa nu le ame fe dzi, ŋkuwo kple lãmenu vevi bubuwo hã ŋu. Nyemesea veve gbe sia gbe ya o, gake ne eho nam la, nye dzi koe dina be yeage ɖe dɔ me nam.
Esime wokpɔ dɔ sia le ŋunye la, avi dzi ko menɔna. Mevɔ̃na be nyemagate ŋu awɔ nu siwo katã wɔwɔ doa dzidzɔ nam la o. Le kpɔɖeŋu me, melɔ̃a ɣeɖuɖu, eya ta ne mebu eŋu kpɔ be gbe ɖeka la, vevesesea nu asẽ ale gbegbe be nyemagate ŋu aɖu ɣe alo azɔ azɔli teti o la, esia nana mevɔ̃na na etsɔme.
Nɔvinye nyɔnu tsitsia kpe ɖe ŋunye ŋutɔ. Ekpe ɖe ŋunye ale be nye nu megawɔa nublanui na ɖokuinye o. Egblɔ nam be mele be manɔ vɔvɔ̃m o, elabena esia ana wɔna navɔ le ŋunye le agbe me. Ede dzi fo nam hã be manɔ gbedodoɖa dzi vevie, elabena ame si nya nu si me tom mele hese nye nɔnɔmeawo gɔme nyuie wu lae nye Yehowa.—1 Petro 5:7.
Mawunyakpukpui si de dzi fo nam ŋutɔe nye Psalmo 18:6, egblɔ be: “Meyɔ Yehowa le nye xaxawo me, eye mele ɣlidodo dzi na nye Mawu be wòaxɔ nam. Ese nye gbe tso efe gbedoxɔ me, eye nye ɣlidodo be wòaxɔ nam la ɖo efe to me.” Mawunyakpukpui sia kpe ɖe ŋunye mekpɔe be ne medo gbe ɖa na Yehowa hebiae be wòakpe ɖe ŋunye manɔ te ɖe nye dɔlélea nu la, aɖo tom ahakpe ɖe ŋunye. Ele klalo be yeakpe ɖe ŋunye ɣesiaɣi.
Mesrɔ̃e be esɔ be míalé blanui alo ado dziku gɔ̃ hã ɖe nɔnɔme madeamedzi si me tom míele la ta, gake mele be míaɖe mɔ be nɔnɔmea nana wɔna navɔ le mía ŋu le agbe me alo agblẽ mí kple Mawu dome o. Menye eya gbɔe míafe kuxiwo tso o, eye ne míena wònye ame vevitɔ na mí le agbe me la, magblẽ mí ɖi kpɔ gbeɖe o.—Yakobo 4:8.
Bu nya sia ŋu: Ðe wòle be míabu fɔ Mawu ɖe míafe fukpekpewo ta?—Yakobo 1:13.


text:
Amegbetɔ Ƒe Ablɔɖevinyenye Ŋu Kpeɖoɖzinya
KPƆKPLƆYIƉEME
Esi woɖe dzesi kɔtɛe be, amegbetɔwo katã fe gomekpɔkpɔ sɔsɔe, anye gɔmeɖokpe na amegbetɔfomea fe ablɔɖemenɔnɔ, nutefewɔwɔ kple ŋutifafa le xexeame ta la.
Esi eme va kɔ fãa be, ablɔɖevinyenye si nye amegbetɔ ɖesiaɖe tɔ la ŋu mabumabu akpɔ gbɔe wòtso be hlɔ̃nuwɔwɔ ɖe amegbetɔfomea ŋu va bɔ ta la, amewo fe dzitsinya va tsi tre ɖe nuwɔna vloe sia ŋuti ale woɖe adzɔgbe heɖoe kplikpaa be, le egbe xexe sia me la, ele be amegbetɔ nanɔ agbe le ablɔɖe me, aɖe efe didi agblɔ faa vɔvɔ manɔmee, asubɔ nusi dzi wòxɔ se, avo tso ŋɔdzidodoname si me eye hiãkame maganye agbenɔnɔ fe afɔklinu na ame hahoawo o ŋuti la,
Esi woɖo kpe edzi be, ehiã be se nadzɔ Amegbetɔ fe Ablɔɖevinyenye ŋu Kpeɖodzinya la ŋu, be ameteteɖeto kple funyafunyawɔwɔ ame magawɔe be ame aɖeke nayi eɖokui ta ʋli gei la to aglãdzedze me o ŋuti la,
Esi wohiã vevie be woado dukɔ kple dukɔwo dome kadodo ɖe ŋgɔ le xexemedukɔwo katã dome ta la,
Esi Xexeme Dukɔ Ƒofuawo ɖe adzɔgbe le wofe Ɖoɖo si te wode asie la me be, to Amegbetɔ fe ablɔɖevinyenye ŋu Kpeɖodzinya me la, amegbetɔ ɖesiaɖe, eɖanye nyɔnu alo ŋutsu o, fe gomekpɔkpɔ sɔ eye wokpɔ mɔ be to esia me la, hadomegbenɔnɔ azɔ ɖe ŋgɔ, ablɔɖe asu amesiame si wu tsã eye agbenɔnɔ nadze edzi nyuie na amesiame wu tsã ta la,
Esi dukɔ siwo katã da asi ɖe Kpeɖodzinya dzi la ɖe adzɔgbe be yewoakpɔ egbɔ be amesiame de bubu Kpeɖodzinya la kple amewo fe ablɔɖemenɔnɔ bliboe ŋu kpakple ŋkuléle ɖe ɖoɖo la ŋuti to ɖekawɔwɔ me kple Xexeme Dukɔ Ƒofuawo la,
Esi eme kɔ fãa be gomekpɔkpɔ kple Ablɔɖemenɔnɔ gɔmesese tsitotsito nye nu vevitɔ wu, hena takpɔkpɔ na adzɔgbeɖeɖe sia bliboe ta la,
XEXEME DUKƆ ƑOƑUAWO ƑE TAKPEKPEGÃ LE GBEƑÃ ƉEM:
Amegbetɔwo fe Ablɔɖevinyenye ŋu Kpeɖodzinya sia be, enye ɖoɖo si dzi mieda asi ɖo na amewo katã le xexeame godoo. Míele mɔkpɔkpɔ me be amesiame kple xexeame habɔbɔ ɖesiaɖe le afisiafi azɔ ɖe Kpeɖodzinya sia nu. Woakakae ɖe xexeame katã to efiafia kple emeɖeɖe na amewo me. Esia awɔe be amewo nase Kpeɖodzinya la gɔme eye woaxɔe, awɔ ɖe edzi be, agbenɔnɔ natsɔ afo nyuie le Dukɔ siwo le Xexeme Duko Ƒofuawo fe Habɔbɔ me la me. Wokpɔ mɔ be woakaka Kpeɖodzinya la ɖe Xɔɖeasinyigba siwo dzi ɖum dukɔ aɖewo le la hã me hena dzidzedzekpɔkpɔ.
KPEƉODZINYA ƉOƉO 1
Wodzi amegbetɔwo katã ablɔɖeviwoe eye wodzena bubu kple gomekpɔkpɔ sɔsɔe. Susu kple dzitsinya le wo dometɔ ɖesiaɖe si eyata wodze be woanɔ anyi le ɖekawɔwɔ blibo me.
KPEƉODZINYA ƉOƉO 2-LIA
Ele be amesiame nakpɔ gome le ablɔɖevinyenye fe ɖoɖo siwo katã le Kpeɖodzinya la me me. Woawɔ ɖoɖo siawo dzi vovototodeameme manɔmetɔe ɖe efe dzɔtsofe, ŋutigbalẽ fe amadede, ŋutsu alo nyɔnuyenye, gbegbɔgblɔ, xɔsehamenɔnɔ, dunyahehamenɔnɔ, ame fe susu fe vovototo, ɖevinyenye alo ɖofe tɔxɛ aɖeke ta o.
Gawu la, vovototodeameme madze le ame aɖeke fe dunyahenyawo alo efe dukɔa fe kadodo kple dukɔ bubuwo me o. Nenema ke ame la fe dukɔ si me wòtso la ɖanye dukɔ nɔ-eɖokui si o, eɖanye xɔɖeasi dukɔ alo dukɔ manɔɖokuisi o, vovototodeameme nuwɔna aɖeke mayi edzi ku ɖe eŋu o.
KPEƉODZINYA ƉOƉO 3-LIA
Ele be amesiame nanɔ agbe leablɔɖe kple dedienɔnɔ me.
KPEƉODZINYA ƉOƉO 4-LIA
Womatsɔ ame aɖeke awɔ kluvie alo aɖoe awɔbae o, woatsi kluvinyenye kple kluvisitsatsa nu gbidii le mɔ vovovoawo nu.
KPEƉODZINYA ƉOƉO 5-LIA
Womawɔ funyafunya ame, asẽ tame le eŋu, awɔ hlɔ̃nu aɖeke ɖe eŋu, ahe to nɛ ahaɖi gbɔ̃e o.
KPEƉODZINYA ƉOƉO 6-LIA
Woade bubu amesiame ŋu le afisiafi abe amegbetɔ ene le se la nu.
KPEƉODZINYA ƉOƉO 7-LIA
Amewo katã sɔ le se la dziwɔwɔ me eye wo katã akpɔ gome le se la fe wo taʋiʋli me vovototomanɔmee.
KPEƉODZINYA ƉOƉO 8-LIA
Gomekpɔkpɔ le amesiame si le dukɔa fe ʋɔnudrɔ̃fewo hena ɖɔɖɔɖowɔwɔ siwo ku ɖe efe ablɔɖevinyenye fe kuxiwo ŋu abe alesi wole dukplɔse la me ene.
KPEƉODZINYA ƉOƉO 9-LIA
Womalé ame aɖeke akpasesẽtɔe, azi edzi ɖe gaxɔme, alo anyae le dukɔa me ɖe adzemadze dzi o.
KPEƉODZINYA ƉOƉO 10-LIA
Gomekpɔkpɔ sɔsɔe le amesiame si ŋu wotsɔ nya ɖo hekplɔe yi dukɔa fe ʋɔnudrɔ̃fe, afisi ʋɔnudrɔ̃la adodoe siwo matso afia ŋkunɔ o la, nade to efe nyawo me ku ɖe efe gomekpɔkpɔ, efe dɔdeasiwo kple hlɔ̃nya ɖesiaɖe fomevi si woatsɔ ɖe eŋu la me nɛ.
KPEƉODZINYA ƉOƉO 11-LIA
- Womabu ame aɖeke agɔdzelae le wɔna aɖe si to nuɖeɖi me nɛ la ta le efe dukɔ me alo dukɔ bubuwo fe se nu nenye be se ma menɔ anyi le amea fe vodadawɔxi o.
- Womabu ame aɖeke agɔdzelae ɖe nuwɔna aɖe si mele dukɔa alo gbetadukɔ aɖeke fe seawo me le xeyixi si me nya la dzɔ o. Nenema ke womana tohehe aɖeke si kɔ wu esi sɔ kple amea fe vodada le xemaxi me o.
KPEƉODZINYA ƉOƉO 12-LIA
Ame aɖeke mekpɔ mɔ atsɔ sesẽ ade nu ame bubu fe adzamegbenɔnya, efe fomenya, alo afemegbenɔnya me o. Ame aɖeke mekpɔ mɔ ato mɔ aɖeke dzi anya nu tso ame aɖe kple ame bubuwo dome kadodonyawo ŋuti o. Nenema ke ame aɖeke mekpɔ mɔ afo ɖi ame bubu ŋkɔ alo agblẽ eŋu o. Se la ɖe mɔ be ame aɖe si ŋu woaɖe afɔ sia fomevi ɖo la, naʋli eɖokui ta faa se la ŋudɔwɔwɔ me.
KPEƉODZINYA ƉOƉO 13-LIA
- Amesiame kpɔ mɔ aɖi tsa ayi dukɔ ɖesiaɖe me, anɔ afisiafi si dzroe la, gake amea nakpɔ gbɔ be yemetso dukɔ si me yele la fe lifowo o.
- Mɔnukpɔkpɔ le amesiame si be woadzo le efe dukɔ alo dukɔ bubu me eye woate ŋu atrɔ gbɔ va efe dukɔ me.
KPEƉODZINYA ƉOƉO 14-LIA
- Mɔnukpɔkpɔ le amesiame si, si aʋa yi dukɔ bubu me la si be woakpɔ sitsofe.
- Womagbe sitsofemɔnu kpɔkpɔ sia nana ame ne eva eme be wole eyome tim ɖe vodada siwo meku ɖe dunyahenyawo ŋu alo esiwo tsi tre ɖe Xexeme Dukɔfofuawo fe ɖoɖowo ŋu o.
KPEƉODZINYA ƉOƉO 15-LIA
- Dumevinyenye fe gomekpɔkpɔ le amesiame si.
- Womatsɔ akpasesẽ axɔ dukɔmevinyenye le ame aɖeke si o, eye womaxe mɔ na ame aɖeke si di be yeatrɔ azu dukɔ bubu me tɔ la o.
KPEƉODZINYA ƉOƉO 16-LIA
- Mɔnukpɔkpɔ li na ŋutsu kple nyɔnu siwo tsi nyuie ate ŋu aɖe srɔ̃ la si be woaɖe amesi nyo na wo la, ado fome. Dzɔtsofe, dzrovinyenye alo subɔsubɔ manye mɔxenu o. Mɔnukpɔkpɔ sɔsɔe li na wo be woaɖe wo nɔewo. Nenema ke woagate ŋu agbe wo nɔewo hã faa.
- Womazi srɔ̃ɖeɖe ɖe ame aɖeke dzi o. Ele be srɔ̃ɖeɖe la nanye srɔ̃ɖela eveawo fe didi.
- Le dzɔdzɔme nu la, fomee nye gɔmeɖokpe na amegbetɔfomea, eyata enye dukɔ ɖesiaɖe fe dɔdeasi be woakpɔ fome ɖesiaɖe fe dedienɔnɔ fe nyawo gbɔ.
KPEƉODZINYA ƉOƉO 17-LIA
- Mɔnukpɔkpɔ li be nunɔamesi ate ŋu anɔ ame ɖeka si eye woagae ŋu anɔ ame ma kple ame bubuwo si ɖe du.
- Womatsɔ akpasesẽ axɔ ame aɖeke fe nunɔamesi si le esi la o.
KPEƉODZINYA ƉOƉO 18-LIA
Amesiame kpɔ mɔ abu tame le eɖokui si le ablɔɖe me, awɔ efe dzitsinya ŋudɔ abe alesi wòlɔ̃ ene eye wòasubɔ le mɔ si dze eŋu la nu. Ablɔɖemɔnu sia gɔmee nye be ame aɖe ate ŋu agbe nu ɖa tso efe xɔse gbɔ eye wòagasubɔ nu bubu si wòlɔ̃ faa. Nenema ke wòkpɔ mɔ anɔ eɖokui si ko alo abɔ ha kple ame bubuwo le subɔsubɔhawo me. Afia nu tso nusi wòsubɔna la ŋuti le adzame alo gaglãgbe to mɔ ɖesiaɖe nu mɔxexe manɔmee.
KPEƉODZINYA ƉOƉO 19-LIA
Amesiame kpɔ mɔ abu tame le eɖokui si eye wòaɖe efe susu agblɔ faa mɔxexe manɔmee. Mɔnukpɔkpɔ sia lɔ susuwɔwɔ le ame ɖokuisi le ablɔɖe me ɖe eme. Esia gɔmee nye be ame aɖeke mekpɔ mɔ ado akplamatsee le wɔna sia me o. Egalɔ mɔnu si wòato ase nya tso ame bubuwo gbɔ kple alesi wòana nyanya ame bubuwo hekpe ɖe susu siwo do go tso nyagbefãɖeɖe ɖesiaɖe fomevi me kaka me. Le wɔna siawo me la, lifowo kura gɔ̃ hã manye mɔxenu o.
KPEƉODZINYA ƉOƉO 20-LIA
- Takpekpe kple hadede le ŋutifafa me fe ablɔɖe mɔnukpɔkpɔ, li na amesiame.
- Womazi ame aɖeke dzi be woanɔ habɔbɔ aɖe me o.
KPEƉODZINYA ƉOƉO 21-LIA
- Gomekpɔkpɔ le dukɔmevi ɖesiaɖe si le efe dukɔ fe dziɖuɖunyawo me. Ate ŋu anye eya ŋutɔ alo ametiatia aɖo wo tefe le akɔdada me.
- Mɔnukpɔkpɔ li na dukɔmevi ɖesiaɖe sɔsɔe be woakpɔ gome le kpekpeɖeŋu siwo keŋ dziɖuɖu nana dukɔmeviwo katã la xɔxɔ me.
- Dziɖuɖu ɖesiaɖe fe ŋusẽ fe sɔti le efe dukɔmeviwo sime. Woaɖe ŋusẽ sia afia le xeyixi tɔxɛwo dzi to ametiakɔdada siwo wowɔna le ɖoɖo nyui me. Le akɔdada siawo me la, dukɔmevi siwo katã dze ada akɔ la, ade nu aɖaka me le adzame alo to akɔdada mɔnu bubu aɖe si dzi woda asi ɖo ŋudɔwɔwɔ me.
KPEƉODZINYA ƉOƉO 22-LIA
Hadomegbenɔnɔ kple dedienɔnɔ fe gomekpɔkpɔ li na dukɔmevi ɖesiaɖe. Ehiã be dukɔmevi ɖesiaɖe nakpɔ esia ade dzesii kɔtɛe to nunyanya tso efe dukɔ la fe ɖekawɔwɔ kadodo kple gbetadukɔwo ŋuti. Nenema ke wogahiãe hã be wòanya nu tso kpekpeɖeŋu siwo efe dukɔ la xɔna tso dukɔ bubuwo gbɔ le ga, hadomegbenɔnya kple dekɔnunyawo gome hena eya abe dumevi ene kple ehati bubuawo fe bubu kple tutuɖo si le vevie ŋutɔ la ŋuti.
KPEƉODZINYA ƉOƉO 23-LIA
- Dɔwɔwɔ fe mɔnukpɔkpɔ li na amesiame faa. Amesiame atia dɔwɔna si nyo nɛ la. Ati efe dɔwɔwɔ fe dzidzemekpɔkpɔ yome eye wòaʋli amemaxɔmaxɔ ɖe dɔ me ta vevie.
- Fetu ɖeka fomeviwo xɔxɔ ɖe dɔwɔna ɖeka fomevi ta le afisiafi, fe mɔnukpɔkpɔ li na amesiame, vovototomanɔmee.
- Fetu nyui xɔxɔ fe mɔnukpɔkpɔ li na amesiame. Esia awɔe be dɔwɔla la nate ŋu akpɔ eya ŋutɔ, srɔ̃a kple viawo dzi dzidzemetɔe abe alesi wodze amegbetɔ be wòano agbe ŋudzedzekpɔtɔe la ene. Eye ne ehiã kura hã la woado alɔe abe hadomegbenɔnɔ fe viɖe ene.
- Amesiame kpɔ mɔ aɖo dɔwɔlawo fe habɔbɔ anyi alo age ɖe ɖesiaɖe si woɖo anyi xoxo la me ɖe efe dzidzemekpɔkpɔ mɔnuwo taʋiʋli ta.
KPEƉODZINYA ƉOƉO 24-LIA
Mɔnukpɔkpɔ li na amesiame si nye dziɖuɖudɔwɔla be woana gbɔɖemee to mɔkeke nanae me le xeyixi tɔxɛ aɖewo dzi gake woaxe fetu dedi nɛ. Womaɖe ga aɖeke le efe fetu la me ɖe xeyixi siwo me menɔ dɔ me la ta o.
KPEƉODZINYA ƉOƉO 25-LIA
- Agbenɔnɔ dzidzemetɔe fe mɔnukpɔkpɔ li na amesiame bena efe lãme nanɔ sesĩe, eya ŋutɔ, srɔ̃a kple viawo nanɔ dedie to nuɖuɖu, nutata, xɔtutu, atikenya, kple kpekpeɖeŋunana bubu fomevi siwo hiã le hadomegbenɔnɔ me la xɔxɔ me. Ne dɔwɔna mele ame aɖe si o la, mɔukpɔkpɔ li nɛ be ne edze dɔ alo zu wɔametɔ, srɔ̃a ku alo wotsi heku amegã alo nyagã loo alo afɔku aɖe dzɔ ɖe edzi si awɔe be magate ŋu awɔ naneke le eɖokui si o hã la, woakpɔ kpekpeɖeŋu.
- Ele be woatsɔ beléle tɔxɛ na vinɔwo kple ɖeviwo eye woana kpekpeɖeŋu wo. Ele be woakpɔ ɖevi siwo dzilawo ɖe wo nɔewo ɖe ɖoɖonu hafi dzi wo kple esiwo dzilawo meɖe wo nɔewo ɖe ɖoɖo nyuitɔ nu hafi dzi wo o la dzi vovototomanɔmee.
KPEƉODZINYA ƉOƉO 26-LIA
- Mɔnukpɔkpɔ li na amesiame be wòaxɔ hehe. Woaxɔ hehe siawo femaxee le gɔmedzesukuwo me. Ele be woazi amewo dzi be woaxɔ gɔmedzesuku fe hehe. Ele be mɔnukpɔkpɔ nanɔ anyi na hehexɔxɔ le aɖaŋudɔwo kple dɔwɔna tɔxɛwo me. Le sukukɔkɔwo dede gome la, woaɖe mɔ na amesiwo ŋu ŋutete le la be woage ɖe hehexɔfe siawo.
- Ele be hehenana amewo fe taɖodzinu nanye be woatu amegbetɔ ɖesiaɖe ɖo hena efe amezuzu blibo. Ele hã be amegbetɔfomea, fe dzidzemekpɔkpɔ kple efe ablɔɖemenɔnɔ fe gɔmeɖokpe nakpɔ ŋgɔyiyi to bubudede gɔmeɖokpe sia ŋu me. Esia ahe nugɔmesese, dzidodo kple xɔlɔ̃wɔwɔ ade dukɔwo, gbegbɔgblɔwo kple xɔseha vovovoawo katã dome. Esia ana be Xexeme Dukɔ Ƒofuawo fe Habɔbɔ fe nuwɔnawo nahe ŋutifafa va xexeame godoo.
- Dzilawo kpɔ mɔ atia hehe si fomevi wodi be wo viwo naxɔ la faa.
KPEƉODZINYA ƉOƉO 27-LIA
- Gbesiagbegbenɔnɔ fe gomekpɔkpɔ li na amesiame. Esia gɔmee nye bena, mɔnukpɔkpɔ li na amesiame be woakpɔ gome le viɖe siwo hã dona tso dzɔdzɔmenuwo ŋuti nunya kple aɖanudɔwɔnawo me.
- Mɔnukpɔkpɔ li be woaʋli ame aɖe fe nutovɛ ta to se ŋudɔwɔwɔ me. Nutovɛ sia ate ŋu anye agbalẽŋɔŋlɔ, hakpakpa alo aɖaŋu nu bubu ɖesiaɖe fomevi si nye ame la fe asinudɔwɔwɔ si ŋuti tɔnyenye le nɛ.
KPEƉODZINYA ƉOƉO 28-LIA
Gomekpɔkpɔ li na amesiame be wòanɔ efe dukɔ me habɔbɔwo alo dutahabɔbɔ siwo me amewo fe mɔnukpɔkpɔwo kple ablɔɖevinyenye fe nyati siwo dzi míetɔ asii le Kpeɖodzinya sia me la xɔ anyinɔ ɖo blibo.
KPEƉODZINYA ƉOƉO 29-LIA
- Gomekpɔkpɔ le dukɔ me ŋgɔyidɔwo wɔwɔ mekpɔ dukɔmevi ɖesiaɖe fe ŋkume le afisi efe ablɔɖevinyenye kple amegbetɔnyenye blibo le bɔbɔe le.
- Ele na amesiame be le efe mɔnukpɔkpɔ kple ablɔɖevinyenye ŋuti dɔwɔwɔwo me la, wòanye amesi awɔ ɖe ɖoɖo siwo dzaa dzi sea da asi ɖo la dzi hena sidzedze kple bubudede ame bubuwo fe gomekpɔkpɔwo kple ablɔɖemenɔnɔ si hea agbe nyui nɔnɔ, tomefafa kple dzidzeme sɔ gbɔ fũu vɛ, le ameha siwo dome sɔsɔminasɔe fe wɔnawo fo ke ɖe to nyuie le.
- Mele be woawɔ mɔnukpɔkpɔ kple ablɔɖevinyenye ŋuti dɔ le mɔnu siwo to vovo tso Xexeme Dukɔ Ƒofuawo fe taɖodzinuwo kple didiwo gbɔ o.
KPEƉODZINYA ƉOƉO 30-LIA
Mele be ame aɖeke naɖe naneke si le Kpeɖodzinya sia me la gɔme abe dukɔ ɖeka aɖe koŋ tɔ wònye ene o. Medze be ameha alo ame ɖeka aɖeke natsɔe abe mɔnukpɔkpɔ ene awɔ wɔna aɖe alo aɖe afɔ aɖe si agblẽ nu le gomekpɔkpɔ kple ablɔɖemɔnu siwo woxlẽ fia le Kpeɖodzinya sia me la ŋuti o.


text: 19 Le ŋkeke mawo me, esi fia aɖeke menɔ Israel o+ la, Lewitɔ aɖe si nɔ Efrayim tonuto+ la fe nutotroewo me ɣemaɣi dze ahiã ɖetugbui aɖe si tso Betlehem+ le Yuda la.2 Gake efe ahiãvi la mewɔ nutefe nɛ o, eye wòdzo le ŋutsua gbɔ ɖanɔ fofoa fe me le Betlehem le Yuda. Ðetugbuia nɔ afi ma ɣleti ene.3 Eye srɔ̃a dze eyome be yeaɖafo nu nɛ wòatrɔ agbɔ va ye gbɔ; ekplɔ efe subɔviŋutsu kple tedzi eve ɖe asi yii. Eye ɖetugbuia kplɔe yi fofoa fe me. Esi ɖetugbuia fofo kpɔe la, exɔe kple dzidzɔ.4 Eya ta toa, si nye ɖetugbui la fofo na wòtsi egbɔ ŋkeke etɔ̃; woɖua nu noa nu, eye wòtsia afi ma dɔna.5 Le ŋkeke enea gbe, esi wofɔ ŋdi kanya la, etso be yeadzo, ke ɖetugbuia fofo gblɔ na toyɔvia be: “Ðu nane be wòado ŋusẽ wò,* emegbe miate ŋu adzo.”6 Eya ta wobɔbɔ nɔ anyi, eye wo ame evea woɖu nu no nu; emegbe ɖetugbuia fofo gblɔ na ŋutsua be: “Meɖe kuku, tsi dɔ, eye nàdo dzidzɔ na ɖokuiwò.”*7 Esi ŋutsu la tso be yeadzo la, toa nɔ kuku ɖem nɛ, ale wògatsi afi ma dɔ.8 Esi wòfɔ le ŋkeke atɔ̃lia fe ŋdi kanya be yeadzo la, ɖetugbuia fofo gblɔ nɛ be: “Meɖe kuku, ɖu nane be wòado ŋusẽ wò.”* Eye woganɔ anyi va se ɖe esime fiẽsi nɔ ɖoɖom. Eye wo ame evea wonɔ nu ɖum.9 Esi ŋutsua tso be yeadzo kple yefe ahiãvi kpakple yefe subɔvi la, toa, si nye ɖetugbuia fofo gblɔ nɛ be: “Kpɔ ɖa! Fiẽ ɖo vɔ. Meɖe kuku, tsi dɔ. Zã do vɔ. Tsi afi sia dɔ, eye nàdo dzidzɔ na ɖokuiwò. Etsɔ la, miate ŋu afɔ ŋdi kanya adze mɔ ayi afe.”*10 Ke ŋutsua melɔ̃ be yeagatsi adɔ ake o, eya ta edze mɔ va ɖo keke Yebus, si nye Yerusalem+ ke. Tedzitsu eve siwo wobla akpa na kple efe ahiãvi kpakple efe subɔvi la le eŋu.11 Esi wogogo Yebus la, ɣe la yina to ɖo ge. Eya ta subɔvi la gblɔ na efe afetɔ be: “Míadze ɖe Yebusitɔwo fe du sia me atsi afi sia adɔ oa?”12 Ke efe afetɔ gblɔ nɛ be: “Míadze ɖe ame tutɔ siwo menye Israel-viwo o la fe du aɖeke me o. Ke boŋ míayi ŋgɔ aɖo Gibea.”+13 Eye wògblɔ na efe subɔvi la be: “Na míadze agbagba aɖo tefe siawo dometɔ ɖeka; míatsi Gibea alo Rama+ adɔ.”14 Eya ta woyi mɔzɔzɔa dzi, eye ɣe nɔ to ɖom esi wogogo Benyamin viwo fe du si nye Gibea.15 Eya ta wotɔ ɖe afi ma, eye woyi Gibea be yewoatsi adɔ. Esi woge ɖe dua me la, wobɔbɔ nɔ dua fe ablɔ me, gake ame aɖeke mekplɔ wo yi efe me be woatsi adɔ o.+16 Mlɔeba la, ŋutsu tsitsi aɖe tso agble gbɔ le fiẽ me. Enye Efrayim tonuto+ la me tɔ, eye wòle Gibea ɣeyiɣi aɖee nye ema; gake dua me tɔwo nye Benyamin viwo.+17 Esi ŋutsu tsitsia fɔ kɔ dzi kpɔ mɔzɔlaa le dua fe ablɔ me la, ebiae be: “Afi ka yim nèle, eye afi kae nètso?”18 Eɖo eŋu nɛ be: “Míetso Betlehem le Yuda yina Efrayim tonutoa fe nutotroewo me, eye afi mae metso. Meva yi Betlehem le Yuda,+ eye metrɔ yina Yehowa fe afe la me,* gake ame aɖeke meva kplɔm be madze ye gbɔ o.19 Gbe kple nuɖuɖu li na míafe tedziawo,+ eye abolo+ kple wain hã li na nye kple nyɔnu la kple míafe subɔvi la. Naneke mehiã mí o.”20 Ke ŋutsu tsitsi la gblɔ be: “Ŋutifafa na wò! Makpɔ nu sia nu si hiã mi la gbɔ. Ðeko migatsi ablɔ me dɔ o.”21 Ale wòkplɔe yi efe me, eye wòna nuɖuɖu tedziawo. Eye woklɔ afɔ ɖu nu no nu.22 Ke esi wonɔ dzidzɔ dom na wo ɖokuiwo la, dua me ŋutsu yakame aɖewo va ɖe to ɖe afea, wonɔ ʋɔa fom gbagbagba nɔ gbɔgblɔm na ŋutsu tsitsi si nye afea tɔ be: “Kplɔ ŋutsu si va afewò me la do goe, ne míadɔ kplii.”+23 Eye afea tɔ do yi ɖagblɔ na wo be: “Ao, nɔvinyewo, migawɔ nu vɔ̃ɖi sia o. Meɖe kuku gbɔnyee ŋutsu sia va dze. Migawɔ ŋukpenanu sia o.24 Vinyenyɔnu ɖetugbui leafe kple ŋutsu sia fe ahiãvie nye esi. Makplɔ wo ado goe vɛ na mi, ne miaɖi gbɔ wo, ne nenemae miedi.*+ Ðeko migawɔ ŋukpenanu sia ɖe ŋutsu sia ŋu o.”25 Gake ŋutsuawo gbe toɖoɖoe. Eya ta ŋutsua lé efe ahiãvi+ la kplɔe do goe yi na wo le xexe. Wodɔ egbɔ, eye wowɔ funyafunyae zã blibo la katã va se ɖe esime ŋu ke. Le fɔŋli la, woɖe asi le eŋu.26 Le ŋdi kanya la, nyɔnua va dze anyi ɖe ŋutsu si fe afe me efe afetɔ le la fe ʋɔtru nu, eye wòtsi afi ma va se ɖe esime xexea me kɔ.27 Esi efe afetɔ fɔ ŋdi, eye wòʋu ʋɔtruawo do go be yeayi yefe mɔzɔzɔa dzi la, ekpɔ efe ahiãvi la wòtsra ɖe afe la fe mɔnu, eye efe asiwo le kpuia dzi.28 Eye wògblɔ nɛ be: “Tso mídzo.” Ke meɖo eŋu o. Eya ta ŋutsua kɔe ɖo tedzi la dzi, eye wòdze mɔ ɖo ta afe.29 Esi wòva ɖo afe me la, etsɔ lãwuhɛ, eye wòfli efe ahiãvia ɖe efe funuɖefewo ɖe akpa wuieve me eye wòɖo akpa ɖeka ɖe Israel-to ɖe sia ɖe.30 Ame siwo katã kpɔe la gblɔ be: “Nu sia tɔgbi medzɔ kpɔ o, eye womekpɔ etefe kpɔ tso gbe si gbe Israel-viwo ʋu tso Egipte-nyigba dzi va se ɖe egbe sia o. Mibu eŋu,* mide adaŋu,+ ne miagblɔ nu si míawɔ la na mí.”


text:
Biabia
Nu kae wòfia be nàxɔ Yesu be enye wò ŋutɔ wò Ðela?
Ŋuɖoɖo
Ðe nèxɔ Yesu Kristo abe wò ŋutɔ wò Ðela enea? Be nàse biabia sia gɔme nyuie la, ele be nàse nya siwo nye “Yesu Kristo,” “ame ŋutɔ tɔ,” kple “Ðela” gɔme gbã.
Amekae nye Yesu Kristo? Ame geɖe alɔ̃ ɖe edzi be Yesu Kristo nye ame nyui, nufiala gã aɖe, alo Mawu fe nyagblɔɖila gɔ̃ hã. Nu siawo nye nyatefe le Yesu ŋu godoo, gake womeɖe amesi tututu wònye la me bliboe o. Biblia gblɔ na mí be Yesu nye Mawu le ŋutilã me, Mawu le amegbetɔ fe nɔnɔme me (kpɔ Yohanes 1:1, 14). Mawu va anyigba dzi be yeafia nu mí, ada gbe le mía ŋu, aɖɔ mí ɖo, atsɔ ake mí—eye wòaku ɖe mía ta! Yesu Kristoe nye Mawu, Wɔla, Afetɔ dziɖulagã la. Ðe nèxɔ Yesu siaa?
Nu ka enye Ðela, eye nukatae míehiã Ðela? Biblia gblɔ na mí be mí katã míewɔ nu vɔ̃; mí katã míewɔ nu vɔ̃ɖiwo (Romatɔwo 3:10-18). Le míafe nu vɔ̃a ta la, míedze na Mawu fe dziku kple ʋɔnudɔdrɔ̃. Tohehe dzɔdzɔe ɖeka kolia si woate ŋu axɔ ɖe nuvɔ̃ siwo wowɔ ɖe Mawu si seɖofe meli na o eye wònɔa anyi ɖaa ŋu lae nye tohehe si seɖofe meli na o (Romatɔwo 6:23; Nyaɖeɖefia 20:11-15). Esia tae míehiã Ðela!
Yesu Kristo va anyigba dzi eye wòku ɖe mía tefe. Yesu fe ku nye fetu si seɖofe meli na o ɖe míafe nu vɔ̃wo ta (Korintotɔwo II. 5:21). Yesu ku be yeaxe to na míafe nuvɔ̃wo ta (Romatɔwo 5:8). Yesu xe fea ale be mahiã be míawɔe o. Yesu fe tsitretsitsi tso ame kukuwo dome ɖo kpe edzi be efe ku sɔ gbɔ be wòaxe fe ɖe míafe nu vɔ̃wo ta. Esia tae Yesu nye Ðela ɖeka kolia (Yohanes 14:6; Dɔwɔwɔwo 4:12)! Ðe nèle ŋu ɖom ɖe Yesu ŋu be eyae nye wò Ðelaa?
Ðe Yesu nye wò “ame ŋutɔ” Ðela? Ame geɖe bua Kristotɔnyenye be enye sɔlemedede, kɔnuwɔwɔ, kple/alo nuvɔ̃ aɖewo mawɔmawɔ. Menye Kristotɔnyenyee nye ema o. Kristotɔnyenye vavãtɔ nye ame ŋutɔ fe fomedodo kple Yesu Kristo. Yesu xɔxɔ abe wò ŋutɔ wò Ðela ene fia be nàtsɔ wò ŋutɔ wò xɔse kple ŋuɖoɖo ɖe eŋu ade eme. Ame aɖeke mexɔa ɖeɖe to ame bubuwo fe xɔse me o. Wometsɔa dɔ aɖewo wɔwɔ kea ame aɖeke o. Mɔ ɖeka kolia si dzi nàto akpɔ ɖeɖe enye be wò ŋutɔ nàxɔ Yesu abe wò Ðela ene, aɖo ŋu ɖe efe ku ŋu abe wò nuvɔ̃wo fe fetu ene eye efe tsitretsitsi nye wò agbe mavɔ fe kakaɖedzi (Yohanes 3:16). Ðe Yesu ŋutɔ nye wò Ðela?
Ne èdi be yeaxɔ Yesu Kristo abe wò ŋutɔ wò Ðela ene la, gblɔ nya siwo gbɔna na Mawu. Ðo ŋku edzi be gbedodoɖa sia alo gbedodoɖa bubu ɖe sia ɖe gbɔgblɔ maɖe wò o. Yesu Kristo dzi xɔxɔ se kple efe dɔ si wòwɔ vɔ le atitsoga ŋu na wò koe ate ŋu aɖe wò tso nuvɔ̃ me. Gbedodoɖa sia nye mɔ aɖe si dzi nàto aɖe wò xɔse ɖe edzi afia Mawu eye nàda akpe nɛ ɖe wò ɖeɖekpɔkpɔ ta ko. “Mawu, menya be mewɔ nu vɔ̃ ɖe ŋuwò eye medze na tohehe. Gake mexɔe se be Yesu Kristo xɔ tohehe si dze nam ale be to edzixɔxɔse me la, woate ŋu atsɔe akem. Mexɔa Wò tsɔtsɔke fe nunana eye meɖoa ŋu ɖe ŋuwò hena ɖeɖekpɔkpɔ. Mexɔ Yesu be enye nye ŋutɔ nye Ðela! Akpe na Wò ɖe Wò amenuveve wɔnuku kple tsɔtsɔke ta—agbe mavɔ fe nunana! Amen!”
Ðe nèwɔ nyametsotso aɖe na Kristo le nya siwo nèxlẽ le afi sia ta? Ne nenemae la, taflatse zi "Mexɔ Kristo egbea" fe dzesi si le ete la dzi.
English
Nu kae wòfia be nàxɔ Yesu be enye wò ŋutɔ wò Ðela?


text: 17 Eye mawudɔla adre, siwo si kplu adreawo+ le la, dometɔ ɖeka va gblɔ nam be: “Va mafia gbolo gã si bɔbɔ nɔ tsi geɖewo dzi la fe ʋɔnudɔdrɔ̃ wò,+2 anyigbadzifiawo wɔ ahasi* kplii,+ eye anyigbadzinɔlawo no efe ahasiwɔwɔ* fe wain la mu.”+3 Eye wòkɔm le gbɔgbɔ la fe ŋusẽ me yi gbedzi. Eye mekpɔ nyɔnu aɖe wòbɔbɔ nɔ lã wɔadã aɖe si biã helĩhelĩ, si ŋuti yɔ fũu kple busuŋkɔwo, eye ta adre kple dzo ewo li nɛ, la dzi.4 Eye nyɔnu la do aɖabɛwu+ kple awu dzĩ, eye wòtsɔ sika kple kpe xɔasiwo kple dzonuwo+ ɖo atsyɔ̃ na eɖokui, eye wòlé sikakplu aɖe si yɔ taŋ kple ŋunyɔnuwo kpakple nu makɔmakɔ siwo wòkpɔ tso efe ahasiwɔwɔ* me la ɖe asi.5 Eye woŋlɔ ŋkɔ aɖe, si nye nya ɣaɣla, ɖe efe ŋgonu be: “Babilon Gã la, gbolowo+ kple anyigbadziŋunyɔnuwo dada.”+6 Eye mekpɔ be nyɔnu la mu ame kɔkɔewo fe ʋu kple Yesu fe ɖasefowo fe ʋu.+Esi mekpɔe la, ewɔ moyaa nam ŋutɔ.7 Eye mawudɔla la biam be: “Nu ka tae wòwɔ moyaa na wò ɖo? Magblɔ nyɔnu+ la kple lã wɔadã si dzi wòbɔbɔ nɔ, si si ta adreawo kple dzo ewoawo+ le la, ŋuti nya ɣaɣla la na wò:8 Lã wɔadã si nèkpɔ la nɔ anyi kpɔ, gake megali o, ado tso aʋli me,+ eye wòayi ɖe tsɔtsrɔ̃ me. Eye anyigbadzinɔla siwo fe ŋkɔwo womeŋlɔ ɖe agbegbalẽ+ si li tso xexea fe gɔmeɖoanyiɣi* la me o la, fe mo awɔ yaa ne wokpɔ ale si lã wɔadã la nɔ anyi kpɔ, ke megali o, eye wògado la.9 “Esia hiã susu si me nunya le: Ta adreawo+ le tsitre ɖi na to adre, siwo dzi nyɔnu la bɔbɔ nɔ anyi ɖo.10 Eye wonye fia adre: Atɔ̃ dze anyi, ɖeka li, mamlɛtɔ la meva ɖo haɖe o; ke ne eva ɖo la, anɔ anyi ɣeyiɣi vi aɖe ko.11 Eye lã wɔadã si nɔ anyi kpɔ, gake megali o+ lae nye fia enyilia, ke fia adreawo mee wòdo tso, eye wòyina ɖe tsɔtsrɔ̃ me.12 “Eye dzo ewo siwo nèkpɔ la le tsitre ɖi na fia ewo, siwo mexɔ fiaɖufe haɖe o, ke woana ŋusẽ wo woanye fiawo kpe ɖe lã wɔadã la ŋu gafofo ɖeka.13 Taɖodzinu ɖekae le wo si, eya ta wotsɔ wofe ŋutete kple ŋusẽ na lã wɔadã la.14 Woawɔ aʋa kple Alẽvi+ la, gake esi wònye afetɔwo fe Afetɔ kple fiawo fe Fiae+ Alẽvi la nye ta la, aɖu wo dzi.+ Eye ame siwo kpe ɖe eŋu, siwo nye ame yɔyɔwo kple ame tiatiawo kple nutefewɔlawo la hã aɖu wo dzi.”+15 Eye wògblɔ nam be: “Tsi siwo nèkpɔ, siwo dzi gbolo la bɔbɔ nɔ la, le tsitre ɖi na amewo kple amehawo kple dukɔwo kpakple gbegbɔgblɔwo.+16 Eye dzo ewo+ siwo nèkpɔ kple lã wɔadã+ la, woawo alé fu gbolo+ la, woagblẽe aɖe amae, aɖu efe ŋutilã, eye woatɔ dzoe wòafiã keŋkeŋ.+17 Elabena Mawu tsɔe de wofe dzi me be woawɔ nu si yeɖo ɖe tame la dzi,+ si nye be woawɔ wofe tameɖoɖo ɖeka la dzi, be woatsɔ wofe fiaɖufe ana lã wɔadã+ la, va se ɖe esime Mawu fe nyawo nava eme.18 Eye nyɔnu+ si nèkpɔ la, le tsitre ɖi na du gã, si fe fiaɖufe kpɔ ŋusẽ ɖe anyigbadzifiawo dzi la.”